Bakarrarekin ez dira konforme | Kirola | Berria\nAxier Alonso, Nahia Quincoces, Aitor Ajuria eta Igone Campos. Mendiko eskian eta lasterketetan aritzen dira laurak. UNAI UGARTEMENDIA Tamaina handiagoan ikusi\nEuskal Herriak aspalditik du harreman estua mendiarekin. Azken urteetan, alpinismoaz eta eskaladaz harago, mendian egin daitezkeen kirolen artean geroz eta kirolari gehiago dira bi kirol egitera ausartu direnak. Atrebitu bakarrik ez, horietako batzuek bi kiroletan ederki aritzen direla erakutsi dute. Horien artean daude Iban Letamendi, Izaskun Zubizarreta eta Aritz Egea.\nGaur egun horien artean ezagunenetakoa Nahia Quincoces da (Mendexa, Bizkaia, 1983). Bi kiroletako euskal selekzioetan egin ditu azken urteak. Mendiko hainbat lasterketa irabazitakoa da, eta iaz, lehenbizikoz, mendi eskiko Munduko Kopako proba bat irabaztea ere lortu zuen Txinan. Mendiko eskian eta lasterketetan nola hasi zen ekarri du gogora: «Txikitan eski alpinoa egiten nuen, eta ondoren hasi nintzen mendiko eskian. Mendi lasterketak, berriz, hasi nintzen egiten eskian sasoian egoteko eta, udan, motibazioa izateko. Azkenean, mendi lasterketetara ere kateatu egin nintzen». Axier Alonso ere (Oñati, Gipuzkoa, 1988), antzeko egoeran izan da azken urteetan. «Eskola kirolean hasi nintzen lehenik, eta gehienbat futbolean jokatzen nuen. Gurasoak betidanik oso mendizaleak izan dira. Eskaladan ibili nintzen buru-belarri bost bat urtez, eta 26 urterekin mendiko lasterketetan hasi nintzen; mendiko eskian, berriz, geroago». Azken bi urteetan mendi lasterketetako euskal selekzioan aritu eta gero, aurten, hori utzi, eta mendi eskikoan aritu da.\nIgone Camposek (Zumarraga, Gipuzkoa, 1991) ere bere hastapenak ekarri ditu gogora. «Hiru edo lau urterekin hasi nintzen eskiatzen. Gurasoek etxea erosi zuten Jakan [Aragoi, Espainia], eta, geroztik, urtero etorri izan gara eski alpinoa egitera. 6 urterekin, eskiatzen, hanka apurtu eta beldurra hartu nion. Urte batzuetan utzi nuen, baina unibertsitate garaian berriro ekin nion, eta, 20 urterekin, mendiko eskiko ikastaro bat egin nuen. Udan, berriz, mendiko lasterketak egiten nituen. Azkenean, mendiko eskiko lasterketak ere egin izan nituen». Beste hiruren bide beretik doa Aitor Ajuria ere (Otxandio, Bizkaia, 1998). «Familiakoek etxea zeukaten Escarrillan [Aragoi, Espainia] ni txikia nintzenean, eta orduan egin nituen nire lehen saioak. Ondoren, futbolean jokatu nuen bost edo sei urte, eta ia ez nuen batere eskiatu urte haietan. Futbolean nenbilela, ama Hiru Handiak mendi lasterketa prestatzen hasi zen, eta harekin hasi nintzen korrika entrenatzen. Gazte kategorian futbola utzi nuen, eta korrika hasi nintzen. Anbotoko kilometro bertikal on bat egin ostean, Iñigo Lariz hautatzaileak mendi eskiko euskal selekzioan sartzeko aukera eskaini zidan. Bosgarren urtea egin dut bertan».\nGaur egun bi kiroletan bikain dabiltzan arren, denek ere bat izan zuten oinarri. Quincoces da eskiatzen hasi zen bakarra; beste hirurak, berriz, alderantziz: «Mendi lasterketetako denboraldia hasi aurretik, mendi eskian aritzen nintzen, gehienbat indarra hartzeko», azaldu du Alonsok. Camposek ere berdin egin du azken urteetan. «Mendi lasterketetarako entrenatzeko oso kirol egokia da. Inpaktua askoz ere txikiagoa da». Ajuriak, haatik, ez du bi kirolen arteko loturarik egin nahi izan. «Hasi nintzenean ez nekien zertan lagunduko zidan mendiko eskiak. Biak oso gustura egiten ditut, nahiz eta ez den erraza Otxandiotik eskiatzera joateko bideak topatzea».\nAskorentzat, oso kirol antzekoak diren arren, batetik bestera badira berezitasunak. Mendiko lasterketetan edozein unetan has daiteke kirolari bat, baina mendiko eskian oso garrantzitsua izaten da teknika. Ajuriak argi azaldu du: «Korrika egitea oso sinplea da. Txikitatik denok ikasten dugun gauza bat da. Mendiko eskian, berriz, aldeak nabariagoak dira». Quincocesek ere argi dauka: «Mendiko eskiak, eskiatzeko teknika izatea eskatzen du, maila batetik aurrera lehiatzen ibiltzeko behintzat. Mendiko eskira geroz eta jende gehiago dator alpinotik, eta ikusi besterik ez dago jaisten erakusten duten trebezia».\nAlonsok erabaki irmoa hartu zuen joan den irailean: mendi lasterketak albo batera utzi, eta eskian ahalegina egitea: «Azken denboraldietan oso nekatuta amaitu dut. Sasoi bat amaitzean, bestea hasten nuen jarraian, eta, batzuetan, bi kirolak batera egin behar izan nituen. Iazkoa oso gogorra izan zen. Gozatu beharrean, sufritu egin nuen askotan». Aldaketak zein onura ekarri dizkion azaltzean, ez du zalantza handirik egin: «Aurten, oso gustura aritu naiz; asko gozatu dut. Ez naiz damutzen hartutako erabakiaz». Camposek ere aldaketa handia egin zuen iaz bere bizimoduan. Irakasle lana utzi, eta bi urteko baimena hartu zuen mendi eskian aritzeko. Horrek denboraldia antolatzeko garaian ere aldaketak ekarri zizkion. «Lehen, aste barruan korrika besterik ez nuen egiten. Orain, aldiz, azarotik martxora arte ia ez dut korrikarik egiten. Jakan pasatu ditut azken bi neguak eskiatzen, batere korrikarik egin gabe. Bizikletan eta gurpil gaineko eskian ere asko ibili naiz».\nHain zuzen ere, kirol batetik besterako aldaketa izaten da askotan urratsik gogorrena. «Mendiko eskiko ia lasterketa guztiak Euskal Herritik kanpo egin behar izaten ditugu, eta, alde horretatik, gehiago nekatzen gara antolatzeko garaian. Mendi lasterketa gehienak, berriz, Euskal Herrian egiten ditut nik behintzat», nabarmendu du Ajuriak. Camposek, berriz, ondorengoa azaldu du: «Iaz asko eskiatu nuen neguan, eta oso saturatuta nengoen. Udaberria gogo handiz hartu nuen. Oso ondo etortzen zait kirola aldatzea».\nFisikoki honela alderatu ditu kirolak Alonsok: «Korrika egitea askoz ere bortitzagoa da, eta min hartzea askoz ere errazagoa. Giharretan askoz gehiago sufritzen du gorputzak. Kirolez aldatzeko garaian, asko kostatzen zitzaidan hori barneratzea». Quincocesek nabarmendu du, iaz, aldaketa egiteko garaian, oraindik ere sasoiko zegoela, eta erritmo berean jarraitu nahi zuela, baina, muskulu eta artikulazio aldetik, ezin izan zuen. «Zerbaitek esaten zidan gelditzeko ordua zela, eta lasterketa gutxiagotan ibili nintzen».\nAzken urteetan prestatzaile fisiko asko bi kirol egitearen alde azaldu dira, sasoiko egoteko eta giharren gainkargak saihesteko. Txandakatze horrek hobekuntza handia ekarri die hainbat eta hainbat kirolariri. Alde txarrak aipatzean, laurek antzera erantzun dute: «Bidaietan uzten dituzun orduak. Gainera, askotan bakarrik egin behar izaten dituzu».\nEz da urte erraza izaten ari 2020a. Lehenik, mendi eskiko denboraldiko lasterketa batzuk bertan behera gelditu ziren elur faltarengatik; eta, ondoren, COVID-19aren pandemiak eragin du denboraldia uste baino lehenago amaitzea. Urteko hilabete politenean harrapatu ditu laurak koronabirusak. Helburuz jositako denboraldia zuten aurtengoa. Quincocesek, esaterako, aurten, helburu nagusiak eskian zituen. Madonna di Campiglion (Alpeak, Italia) jokatu behar ziren Europako Txapelketetan, eta Grand Courseko lau lasterketetan —Altitoy-Ternua, Pierra Menta, Tour de Routor eta Adamello— parte hartu behar zuen. «Horien ostean nintzen korrika hastekoa». Alonsok eta Ajuriak ere mendi eskiko denboraldian zituzten jarriak helburu nagusiak. Bikotea osatu behar zuten Altitoy-Ternuan eta Pierra Mentan, ondoren korrika hasi aurretik.\nMendi lasterketetan bakoitzak bere plangintza zuen. Alonsok, adibidez, Aloñako igoera, Zegama-Aizkorri eta Camille Extreme: «Udako oporrak baliatuz, Kima [Italia] ondo egiteko gogotsu nengoen. Momentu honetan, baina, buruan daukadan gauza bakarra etxetik lasai irtetea da, inongo ardurarik izan gabe». Ajuriak, haatik, uda lasai hartzeko asmoa zuen, hau da, uztailean eta abuztuan ez zuen lasterketarik egiteko asmorik. «Sasoi horretan, lagunekin bidaiak egin, eta beste era batera gozatzeko planak egiten ditut, lasterketetatik urrun. Ondoren, irailean eta urrian, Sorginen Lasterketari, Gorbeia Suzieni eta Anbotoko kilometro bertikalari gogotsu ekin nahi nien».\nIgone Camposek aurtengo denboraldira begira zituen azken urtetako helburu argienak. Mendiko eskiaren aldeko apustua egin zuenetik emandako jauziak orain behar zuen baieztapena. Baina denboraldia bertan behera gelditu zen aurtengo helburu nagusira, mendi eskiko Espainiako Txapelketara, joateko egun gutxi falta zituenean. «Lasterketa horiek ondo egin nahi nituen, apirilean Italian jokatzekoak ziren Europako Txapelketetara sailkatzeko».\nOndoren, mendiko lasterketetan zituen ilusio guztiak jarriak. «Lehenengo, martxa hartzeko, Euskal Herriko eta Espainiako txapelketetan parte hartu nahi nuen, Araian [Araba] eta Izaban [Nafarroa], hurrenez hurren. Gero, uztailean, inoiz egitekoa nintzen mendi maratoirik gogorrenean parte hartu nahi nuen [43 kilometro eta + 4.200 metro] Trail Vielha-Molieresen [Aran ibarra, Lleida, Herrialde Katalanak]. Bukatzeko, Munduko Kopa barruan dauden lasterketa batzuk nituen buruan: Skyrace Comapedrosa eta Gorbeia Suzien, besteak beste».\nLaurek ere mendi lasterketetako denboraldia kinka larrian izango dute gauzak asko aldatzen ez badira. Baina itxaropena ez dute galtzen.


Aiaraldeko Aralarreko 24 militantek alderdia utzi dute - - Aiaraldea.eus\nAiaraldeko Aralarreko 24 militantek alderdia utzi dute\nXabi Zalbide 2010-06-02 10:21\nArabako arduradunekin izandako desadostasunak direla-eta, alderditik alde egitea erabaki dute. Euren esanetan, ez da errespetatu Aiaraldeko Aralarri lan egiten uzteko hartutako konpromisoa.\nBarne-antolakuntzarekin lotutako desadostasunek krisia piztu dute Arabako Aralarren. Horren berri oraintsu izan dugun arren, hilabeteak dira giro nahasia dagoela alderdiaren barruan, batez ere Aiarako eta Gasteizko arduradunen artean dauden tira-birengatik.\nAlde egin dutenen artean alderdian ardurak izan dituzten militanteak daude, baita kargu publikoak ere. Talde horretako iturriek aiaraldea.com-i adierazi diotenez “kontua aspalditik dator” eta “ez dauka ildo ideologikoarekin zerikusirik; antolakuntza-arazoa da, eta neurri batean pertsonala”. Kontua, antza, herrialdeko koordinatzailea aukeratu zenetik dator. Orduan desadostasunak gertatu ziren alde batetik, Aiarako eta Asparrenako (lekuotan du Aralarrek indar gehien Araban) arduradunen eta Gasteizko arduradunen artean. Azkenean, prozesu horretatik ateratako exekutiban ez zen Aiarako Aralarren presentziarik egon. Dena dela, euren esanetan “konpromisoa hartu zen Aiarakoei lan egiten uzteko”. Konpromiso hori, ostera, “ ez da bete” eta “Gasteiztik trabak baino ez dituzte ipini”. Hori dela-eta, 24 kide hauek alderdian baja eskatzea erabaki dute, asko “pena handiz, proiektuarekiko ilusioa badagoelako”.\nOrain egoera bere horretan dago eta Aralarreko arduradunek kontua aztertzen ari dira. Talde honen iturrien esanetan “ez dago argi aurrerantzean zer gertatuko den”, baina “gaitza izango da alderdira bueltatzea, egoera aldatu ezean”, nahiz eta orain alderdiaren aldetik “inoiz baino baloratuago” sentitzen diren.


topic_facet:"Mekanizazioa (Heziketa Zikloa). Erdi maila" topic_facet:"Instalazioa eta mantenimendua (Lanbide Arloa)" topic_facet:"Lanbide Heziketa" topic_facet:"Elektrizitatea eta Elektronika (Lanbide Arloa)" author_facet:"Etxabe, Mari Karmen"\nProposatutako gaia: Mekanizazioa (Heziketa Zikloa). Erdi maila Proposatutako gaia: Instalazioa eta mantenimendua (Lanbide Arloa) Proposatutako gaia: Lanbide Heziketa Proposatutako gaia: Elektrizitatea eta Elektronika (Lanbide Arloa) Egilea: Etxabe, Mari Karmen\n1 Automatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Galdaketa eta pulbimetalurgiaren bidezko produkzioa (Heziketa Zikloa). Goi maila Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) Lanbide Heziketa 1 Linea automatizatuen muntaia- eta mantentze-lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Muntaia- eta mantentze-lan elektriko/elektronikoak (Modulua) 1 Neurketa eta Erregulazio Sistemak (Modulua) 1 Sistema automatizatuak (Modulua) Guztiak ikusi ... gutxiago ...


Javier Goma: «Autokritikarako gaitasuna da Mendebaldeak eman duen onena» | EIBZko liburutegia\n2012/09/21 -n Amaia-kargitaratuta\nEredua. Hori da Javier Gomaren (Bilbo, 1965) lana ulertzeko kontzeptu nagusia. Filosofoa da, baita Juan March fundazioko zuzendaria ere. Posmodernismoak kultura blokeo egoera batera eraman duela dio, eta askapen indibidualaz harago begiratu beharraz mintzo da. Horregatik proposatzen du eredugarritasunaren kontzeptua. Norbera bestearentzat eredu izan daitekeela ohartuta, errazagoa izango baita norberak bere askatasuna mugatu eta elkarbizitzak eskatzen dituen beharretara errenditzea. Hainbat liburu idatzi ditu horri buruz, eta saiakera arloko Espainiako Sari Nazionala irabazi zuen 2004an Imitación y experiencia izenekoarekin. Iruñean izan da egunotan, Oteiza Katedrak gonbidatuta.\nFilosofia blokeo egoera batera heldu dela esana duzu. Zergatik?\nEz da soilik filosofia, baizik eta kultura, oro har. Nola bizi?, nola maitatu?, nola hil? Galdera horiei erantzuteko balio zuen filosofiak. Baina gaur egun ez. Azalpen horiek emateko sortu ziren kontzeptuetariko asko jadanik gurea ez den tradizio batekoan sortu ziren. Hiru mendez askapen indibidualak ardaztutako kultura bat izan da gurea. Hala zabaldu da askatasun indibidualaren esparrua, eta orain gizabanako askez osatutako gizarte batean bizi garela esan daiteke. Baditugu mugak, baina prozedura demokratiko bidez onartutako mugak dira. Liberazio terminoetan iltzatuta jarraitzen du kulturaren zati handi batek, baina egungo galdera nagusia ez da nola izan libre, baizik eta nola izan libre elkarrekin. Eta tresnak behar ditugu elkarbizitza horretarako.\nZein dira tresna horiek?\nAbertzaletasuna eta erlijioa izan dira gizartearen kohesio eta sozializazio tresna klasikoetariko bi, baina gaur egun ez dute funtzionatzen. Erlijioaren eta aberriaren ideiak legeaz harago heltzen ziren, eta jendearen bihotzetan sartzen ziren. Jendeak mugatu egiten zuen bere jarrera ez erregeak hala zioelako, baizik eta ohorearen, bertutearen edo santutasunari buruzko beren ideiek gidatuta. Orain ez dute halako indarrik tresna horiek. Eredugarritasunaren ideia proposatu dut nik tresna filosofikotzat.\nNorberaren jardunak besteentzako eredu bat sortzen duela diozu funtsean, eta horretaz ohartzeak lagun dezakeela elkarbizitzan.\nBai. Baina ohituraren ideiarekin lotu behar litzateke hori. Gizarte garaikideak gehiegizko konfiantza izan du legearen aldaketarako gaitasunean. Legeak zigorra dakar, eta balio du hiritarren kanpo askatasuna erregulatzeko, baina ez ditu bihotzak eta jarrerak aldatzen. Ohiturak bai. Pixkanaka norabide batean gidatzen gaituzte ohiturek. Horregatik gizarte batean gizalegezko ohiturak sortzea izan liteke kohesio sozialerako bidea. Eta badira epe luzeko beste bi tresna: filosofia eta artea.\nGuk orain normaltzat ditugun ideiak garai batean filosofo eta poetek botatako ideiak dira. Artea ere bada garrantzitsua. Galdu egin dugu magiarekiko fedea. Erlijioak bazuen bihotza seduzitzeko gaitasuna, baina galdu egin dugu hori orain. Arteak hor jarraitzen du, ordea, eta kapaz da munduarekiko lilura pizteko. Baina subjektibitatean iltzatuta jarraitzen du gaur egun. Pentsaezina da, kasik, elkarbizitza lagun dezakeen eta auto-mugaketaren aldeko izan daitekeen arte bat.\nJuan March fundazioko zuzendaria zara, eta badakizu ez dela hori egungo artean nagusi den ildoa.\nHala da, gizartearen zuloetan jarria du begia artistak aspaldi. Baina asperdura bat ere badago. Hainbestetan errepikatzen dizkigute gizarte garaikidearen kontraesanak… Elkarbizitza era erakargarri eta liluragarrian aurkeztuko digun norbait falta da.\nNorbanakoa besterentzat eredu dela idatzia duzu, baina berdin gertatzen al da maila publikoan ere?\nEredu oro da eredu publiko bat. [Ludwig] Wittgensteinek esan zuen ez dagoela lengoaia pribaturik, eta berdin gertatzen da ereduarekin. Eredu bat beti da eredu bat beste inorentzat. Bizitza pribatuak badu alde juridiko bat eta alde moral bat. Legeak dio norberak baduela eskubidea nahi duena egiteko intimitatean, beste inori kalterik egiten ez badio. Gizarte garaikideak nahasi egin du juridikoa dena eta morala dena. Juridikoki norberak nahi duena egin dezake intimitatean, baina ergelkeria bat da moralki hori esatea. Norberaren kontzientziarentzat ez da gauza bera askatasunaren maila altuago edo baxuagoko erabilerak egitea. Eta norberak, bere ereduaren bitartez, beti kalte egiten dio besteari, edo aberastu egiten du. Eredu batek beti du eragina inguruan, eta ardura dakar horrek.\nPertsona adina eredu moral daude orduan. Nola adostu eredu egokia?\nBizitza pribatuak duen garrantziaz ohartzea da lehena. Tabu bat izan da intimitatea modernitatean. Uste zen legeek eta instituzioek funtzionatuz gero demokraziak aurrera egingo zuela. Uste okerra da hori. Demokraziak herritarren bizitza partikular eta pribatuetan du oinarria.\nZure etnozentrismoa onartzen duzula diozu zure beste testu batean.\nMundializazio prozesua, funtsean, mendebaldartze prozesu bat da. Herrialde asiar, afrikar eta amerikar gehienek nahi dituzte Mendebaldean sortutako gauzak: zientzia, teknologia, giza eskubideak… Hala ere, autokritikarako gaitasuna da, nire ustez, Mendebaldeak eman duen onena. Nihilismoa da inoiz zibilizazio batek bere gain hartu duen kritikarik zorrotzena. Kultura aniztasuna ere Mendebaldeko produktua da. Zibilizazioak bere buruaren egozentrismoari egiten dion kritika. New Yorken eta gisakoetan ikusten dut kultura aniztasuna, ez Txinan. Zentzu horretan aitortzen dut nire etnozentrismoa.\nKultura aniztasuna baino gehiago, kontsumo gizartearen eskaintza aniztasuna ez al da New Yorkekoa?\nKultura aniztasunak ez ditu konpondu kulturen arteko liskarrak. Baina kontzeptua Mendebaldekoa dela nabarmentzen dut nik; autokritikarako gaitasun hori.\nKategoria Berria egunkaria, Gizartea, etiketak 2012, Autokritika, Elkarbizitza, Filosofia, Iñigo Astiz, Javier Goma, Wittgenstein by Amaia. Gorde lotura.


Badakite borrokatzen : Oarsoaldeko Hitza\nArrazoi ekonomikoak tarteko, arraunlari askok taldea utzi dute eta urteko plangintza hutsetik egin behar izan dute moreek. Gutxirekin asko egiten jarraituko dute.\nArraunlari berriak, Orioko jaitsieran. Harrobiko zazpi gazte arituko dira aurten traineruan.\nZaharrak berri Sanpedrotarra Arraun Elkartean. Urtero bere burua birsortzeko gaitasuna garatu dute moreek. 2018koa sasoi txukuna izan zen, aise lortu zuten maila ez galtzeko helburua, Kontxan izan ziren, eta bloke sendoa eratu zuten. Baina hori ez zen nahikoa izan arraunlariak klubean mantentzeko, hamabi arraunlarik utzi baitute elkartea. Talde dirudunen aurrean ezer gutxi egin dezaketela dio Antxon Corman Sanpedrotarra Arraun Elkartearen presidenteak, «puntako arraunlariek, proiektu egonkor bat nahi dute. Baina zaila da egonkortasuna lortzea diru gutxirekin eta hamabi arraunlarik taldea uzten badute urtero». Hilaren 22an hasiko da Eusko Label Liga, eta Libia-k tripulazio berriarekin ekingo dio lehiari.\nBorrokan aritzera ohitutakoak dira San Pedron, eta badakite aurten ere sufritu beharko dutela. Nola edo hala, lortu dute trainerua osatzea harrobiko gazteekin, baina horrek ere izan ditu ondorio negatiboak, izan ere, Kalparra, bigarren trainerua ezingo dute ureratu. Lekurik gabe geratu diren arraunlariak beste klub batzuetan ariko dira aurten. Gaztetasunaren gabeziei aurre egiteko, beteranoen eskarmentuaz ere baliatu dira. Urko Kortajarena arraunlari zaharrenak 42 urte ditu, Unai Martin gazteenak, ordea, 18 besterik ez.\nElkarteak arraunlari trebeak sortzeko gaitasuna frogatu duela uste du Cormanek, baina lorpenei jarraipena emateko ezinbestekotzat du blokea mantentzea, «oso zaila da urtero arraunlari onenak galtzea eta lehiakor izaten jarraitzea. Trainerua kasik hutsetik osatzea gogorra da, bai, baina hori da dagokiguna, futbolean bezala,diruak geroz eta garrantzi handiagoa du arraunean».\nTaldea beste bat izanda, oso zaila iruditzen zaie iazko sasoian egindakoa hobetzea, eta argi dute aurtengo helburua: maila ez galtzea, eta ahalik eta erosoen aritzea. Helburu horri begira, klubean hasi dira dagoeneko arerioak aztertzen «Astillero, Isuntzako Lekittarra eta Cabo da Cruz gurekin ibiliko dira borrokan. Kaiku gaur egun zertxobait hobeto dagoela esango nuke. Hala ere, ez dugu jakingo benetako maila zein den liga hasi arte». Lehen bizpahiru estropadetan gertatzen denak berebiziko garrantzia izango du, sailkapenean lasai kokatzeko eta sasoiari konfidantzaz ekiteko.\nIaz Kontxarako sailkatu ziren,eta garaipen gisa ospatu zuten sanpedrotarrek. Aurten, baina, ez dirudi ametsa betetzeko baldintzetan direnik. Dena dela, errealista bezain baikorrak dira.Azken urteotan beti besteen aurreikuspenak irauli dituztela oroitarazi du elkarteko presidenteak, «beti gara KAE1 Ligara jaisteko hautagaietako bat, baina 14 urte dira onenekin lehiatzen ari garela».\nEkonomiari dagokionez, bereburua urtero birsortzera behar-tuta dago Sanpedrotarra Arraun Elkartea. «Iaz traineruaren aurrealdean babesle ezberdinen iragarkiak jarri genituen, ekarpen ekonomiko baten truk». Aurten babesle berria izango dute, Moyua taldeko Sercom enpresa hain zuzen ere; nolabaiteko lasaitua hartu dute, beraz.\nPasaiako Udalak emandako laguntzak ezin dira beste udalerriek emandakoekin alderatu, «diru gutxi» baitago Pasaian Cormanen iritziz. Gainera, arraun elkarte gehiago daude badian,eta diru laguntzak banatu eginbehar dira. Bazkideen, arrantza arloko enpresa eta gizabanakoek egindako ekarpenekin osatzen dituzte bestelako diru sarrerak.Sosak han-hemenka bilatzen ikasi dute, baita murrizketak egi-ten ere. «Gerrarako ekonomian»aditu bilakatu dira.\nKontuak osatzea lortzen dute urtero, baina estu. Aurten 250.000 euroko aurrekontua izango du Sanpedrotarra Arraun Elkarteak. Kopuru esanguratsua dirudi, baina klub aberatsengandik oso urrun daude Cormanen kalkuluen arabera «700.000 euroko aurrekontua duten arraun elkarteak badaude. Guk diru horrekin ez genituzke fitxaketarik egingo. Nahikoa genuke klubaren egitura sendotu eta azpiegiturak hobetzearekin, arraunlariek alde egin ez dezaten».\nDena ez da dirua kirolean,baina lagungarria dela uka ezina da. Cormanen iritziz, arraunlariek ez dute alde egiten dirua irabazteko, baizik eta proiektu egonkor baten parte izateko eta sariak irabazteko. San Pedrok nahikoa diru izango balu, proiektu bat finkatu ahalko luke eta proiektu horren inguruan hazi. Fitxaketez gain, ongi era-biltzen bada, diruak klub txiki batek egonkortasuna lortzeko gakoa izan daiteke.\nLau urteko proiektua\nArraunlarien buruan, Mikel Arostegi oriotarrak jarraituko du entrenatzaile eta arraunlari rolak uztartzen. Iaz lortutako oreka, Arostegiren lanari esker izan zen. Oso pozik daude entrenatzailearekin eta erakusten ari den konpromisoarekin, «lau urteko proiektua garatu nahi zuela adierazi zigun Mikelek. Iaz maila galduta ere entrenatzaile izaten jarraituko zuela esan zigun. Asko eskertu genion jarrera hura, konfidantza emango diogu».\nEkonomia arloan klub apala da San Pedro, baina goi mailako entrenatzailea dutela dio Cormanek, eta bera dela pertsonarik aproposena proiektua aurrera eramateko, «teknikoki ligako entrenatzailerik onena dugu. Ikaragarria da halako baldintzetan lortu dituen emaitzak».\nMikel Arostegi: «Traineruaren blokeari eutsi nahiko nioke eta arraunlari hauekin hazi»\nMikel Arostegi 2011ean iritsi zen San Pedrora, arraunlari gisa.\nHamabi arraunlarik utzi zuten iaz San Pedroko trainerua, baina entrenatzaileak ez du ontzitik jaisteko asmorik. 2011n iritsi zen oriotarra Kalparrako klubera arraunlari gisa, eta azken sasoietan entrenatzaile papera ere bere gain hartu du. San Pedroren entrenatzaile izatea baldintza zailetan lan egitearen baliokide da, baina ez dio erronkari uko egin. Aurten moreak Eusko Label Ligan manten daitezen lan egiten ari da Arostegi. Etorkizunari begira, esku artean duen blokeari jarraipena eman nahiko lioke entrenatzaileak.\nEusko Label Liga hastear da eta Libia bertan izango da. Nola dator denboraldia?\nEntrenamenduak ongi doaz eta orain arte lan polita egin dugu.Azken estropadetan gorabehera batzuk izan ditugu, baina badakigu zer egin eta nola aritu behar dugun.\nAldaketa asko berriz ere, hamabi. Nola kudea daiteke hori?\nHamabi arraunlarik taldea uztea kolpe handia da, zalantzarik gabe. Urte batetik bestera blokea mantenduko bagenu, traineruak aurrera pausoa emango luke.\nTira, aurten berriz ere hutsetik hastea egokitu zaigu. Iaz KAE2Ligan aritutako B traineruko zazpi arraunlarirekin osatu dugu Libia aurten.\nEz al da jauzi handiegia, KAE2Ligatik Eusko Labelera igarotzea urte batetik bestera?\nBai, sekulako saltoa da, alde ikaragarria dago maila batetik bestera. Baina egoerak behartu gai-tu salto egitera. Aurten ez dugu Kalparra ureratuko, ez baitugu nahikoa jenderik. Zaila da, bai, baina hauxe da dagokigun egoera eta nola edo hala egin behar dugu aurrera.\nUrtea zaila datorrela dirudi, gozatzeko moduan ibiliko zarete?\nOndo prestatu gara. Guk gurea‘‘ematen badugu, gure maila gorena erakusteko gai bagara, gustora egongo gara egindako lanarekin.\nBeteranoak eta gazteak uztartu dituzue traineruan.\nBeteranoen eskarmertua beti izango da ona traineruarentzat. Ahal den neurrian, traineru orekatua osatzen saiatu gara.\nEta nola datoz gazteak?\nEgia esan, batzuk gazteegiak dira Eusko Labelen arraun egiteko. Ilusioz beteta daude, eta gogotsu denboraldiari ekiteko. Seinale ona da hori, ikustear da zer nolako maila erakutsiko duten.\nZaila al da hutsetik sortutako traineruari, talde sena ematea?\nBeteranoek asko laguntzen dute arlo horretan. Haiek badakite zein den elkartearen egoera eta zer nolako zailtasunak dauden taldeak osatzeko. Traineruaren parte izateko erabakia hatzen duenak, lehen unetik erakusten du erabateko konpromisoa eta denok batera egiten dugu aurrera.\nIazko maila erakusteko aukerarik bai?\nNahi bai, baina auskalo lortuko ote dugun. Guk badakigu zer eman dezakegun, baina ez daki-gu besteen maila zein izango den. Lehen sei estropaden ostean jakingo dugu non gauden. Lehia estua izango da.\nPozik errepikatuko genuke iaz ortutakoa, noski, baina egungo egoera bestelakoa da. Gure helburu nagusia da maila mantentzea eta arraunaz gozatzea.\nAmestea ez da txarra, Kontxa al da zuen ametsa?\nBeti amestu behar da, baina oraintxe bertan gure helburu ba-karra Eusko Label Ligan jarraitzea da. Hamabi aldaketa egin ostean maila mantentzea, nahiko ametsa litzateke.\nGarrantzitsuena ligako lehen estropadetan ongi jardutea da. Hastapenak onak badira, abuztuan Kontxan pentsatzen hasi ahalko gara. Baina oraintxe bertan urrun dago helburu hura.\nLau urteko proiektua da zurea,nolako egoera nahiko zenuke lau urte barru?\nEz dakit zer gertatuko den baina gazte hauekin sortutako blokeari jarraipena eman nahiko nioke,trainerua denekin batera hazi dadin. Ez dakit non egongo garen lau urte barru, baina asmoa urtez urte gora egitea da. Hutsetik hasi gara aurten, hobetzeko tarte handia dugu oraindik. Banderaren bat edo beste irabaztea ederki legoke. Baina esan bezala, ez dakit zer gertatuko den.\nZer egin beharko luke San Pedrok arraunlari onenek alde egin ez dezaten?\nGakoa dirua da. Horren kontra ezin dugu ezer egin. Sanpedrotarra Arraun Elkartea izen handiko kluba da, baina diru kontuetan txikia. Ekonomikoki ezin gara alderatu beste klub batzuekin. Epe luzera talde sendo bat osatzeko, dirua behar da ezin-bestean.\nDiru faltan, zaleen babesa nabari duzue behintzat?\nNoski baietz. Egia esan, zalegoari dagokionez ez dugu inongo kexarik. Zaleek zein klubak ederki tratatzen gaituzte eta beti izan dugu haien babesa. Urte asko daramazkit San Pedron, 2011n iritsi nintzen arraun egitera, eta bertan jarraitzen dut.\nOriotarra izanik, arraunerako zaletasuna duen herri bat zer den badakizu. Nolakoa da arraunaren egoera Pasaiako badian zure ustez?\nNire ustez, arraunean eta kirolean orokorrean, aro onak eta txarrak daude. Badirudi gaur egun Pasaian pixka bat behera egin duela arraunak. San Juan-Koxtapek maila galdu zuen iaz, Trintxerpek ez du lortzen trainerurik ureratzea, eta gu ere, hortxe-hortxe gabiltza, borrokan.\nHorrez gain, arraunaren testuinguru konplexua ulertu be-har da. Oso kirol gogorra da, exijentzia handiko jarduera. Gazteak direnean gehienak gustura ibiltzen dira, baina Senior Mailan egoera bestelakoa da. Askok ez dute jarraitzen, arrazoi asko direla medio. Halere, ziur naiz aro berriak etorriko direla eta arraunak berriz ere gora egingo duela Pasaian.


2017an Euskal Autonomia Erkidegoan industriaren negozio-zifrak % 5,4 egin zuen gora eta enpleguak % 2,7\nHomeGaiakIndustriaPrentsa Oharrak 2017an Euskal Autonomia...\nINDUSTRIAREN ESTATISTIKA 2017\nIrmotu egin da Euskadiko manufaktura-industriaren irekiera kanpoaldera: salmenten % 44,6 atzerrira zuzendu ziren\nEuskadiko Autonomia Erkidegoko Industriaren negozio-zifraren zenbateko garbiak % 5,4 egin zuen gora 2017an; landunen kopurua, berriz, % 2,7 gehitu zen, guztira 203.500 pertsonari enplegua ematean, Eustatek landutako datuen arabera. Hazkunde berri horrek irmotu egiten du industrian enplegua berreskuratzeko joera, duela bi ekitaldi hasitakoa, 2008an hasitako eboluzio negatiboaren aldi luze baten ondoren.\nIndustriaren sektoreko negozio-zifraren zenbateko garbiaren igoera hornikuntza-gastuen igoerak mugatu zuen (% 7,9), eta %2ra murriztu zuen balio erantsiaren hazkundea 2017an. Hazkundea txikiagoa bada ere 2016an izandakoaren aldean (% 4,5) 2017ko honekin lau dira dagoeneko erregistro positiboen saila, adierazleak balio negatiboen eta positiboen artean gorabeherak izan zituen urte bat baino gehiagoko aldi bat gaindituz. 2017an eboluzio negatiboa izan duen adierazle bat inbertsioa izan da; bi urtez positiboa izan ondoren % 7,1 egin du behera.\nIndustriaren barruan, manufaktura-industriak, zeinak landunen % 95,4, negozio-zifraren % 87,6 eta guztizko balio erantsiaren % 87,4 biltzen duen, eboluzio positiboa izan zuen 2017an: landunak (% 2,5), balio erantsia (% 3,1) eta, bereziki, negozio-zifra (% 7,7).\nEuskal industrian pisu handiena izan duten sektoreek – Metalurgia eta Produktu Metalikoak, Makineria eta Ekipoa eta Garraio Materiala – eboluzio positiboa izan dute. Hiruen artean industriako langileen erdia baino gehiago enplegatzen dute (% 54,1) eta guztizko balio erantsiaren % 49,8 biltzen dute 2017an. Nabarmentzekoa da Metalurgia eta Produktu Metalikoak sektorearen eboluzioa positiboa: balio erantsia (% 4,7), negozio-zifra (% 9,1) eta landunak (% 2,6), aurreko urtearekiko. Antzeko eboluzio positiboa izan du Garraio Materiala sektoreak: enplegua (% 3,2), balio erantsia (% 3) eta salmentak (% 7,1). Bere aldetik, Makineria eta Ekipoa sektorearen hazkundea industriaren batez bestekoaren azpitik kokatzen da, positiboa izan bada ere: enplegua (% 1,7), balio erantsia (%1,1) eta negozio-zifra (% 1,5).\nEuskal industriaren beste sektore garrantzitsu bat, bere balio erantsiagatik, Energia Elektrikoa, Gasa eta Lurruna da. Bere kasuan, enpleguaren eboluzioa positiboa da, % 7,3 landun gehiagorekin, baina eboluzioa negatiboa izan dute salmentek, % 11,5 gutxiago, eta balio erantsiak, % 10 gutxiago, azken urtean.\nNegozio-zifrari dagokionez, beste adar batek bakarrik izan zuen beherakada bat: Altzarien fabrikazioa eta manufakturako beste industria batzuk, kontuan izanik bere salmentek behera egin zutela % 1,1, nahiz eta hazkundea izan zuen enpleguan (% 2,2) eta are gehiago balio erantsian (% 6,6).\nAzkenik, Kokea lortzeko eta petrolioa fintzeko fabrikak sektoreak bere negozio-zifra % 16,5 gehitu eta bere enplegua mantendu badu ere, % 0,2 gehiago, bere balio erantsia jaitsi egin da % 20,7 azken urtean.\nEnpleguari dagokionez eta denbora-ikuspegi zabalago batetik, 2008 eta 2017 artean euskal industriak 45.733 enplegu galdu ditu; % 18,3 gutxiago, hasierako zifrekiko. Lagapen horren ia erdia Metalurgia ea Produktu Metalikoak adarrari dagokio, hamar urte hauetan bere enpleguak % 22,9 behera egitean; denbora-tarte berean, Ekipo Makineria eta Garraio Materiala sektoreek % 8,3ko eta % 2,1eko galerak izan dituzte, hurrenez hurren. Euskal industrian pisua duen beste sektore bat Kautxua eta plastikoak da eta bertan % 26 gutxitu da enplegua. Hiru adarrek bakarrik amaitu dute hamar urteko aldi hau balio positiboekin: Ur Hornidura eta Saneamendua, Produktu Informatikoak eta Elektronikoak eta Produktu Farmazeutikoak, % 18,5, % 4,8 eta % 10,5 hurrenez hurren.\nEuskal manufaktura-industriako enpresek atzerriko merkatuetarantz irekitzeko beren estrategia mantentzen dute. Atzerrirako esportazioa manufaktura-industriaren salmenten % 44,6 izan zen 2017an, hamarren bat gehiago 2016an lortutakoaren aldean, eta 11,6 puntu gehiago 2018ko krisiaren hasieran baino. Salmenten guztizkotik, % 29,4 Europar Batasunean izan ziren, eta % 15,2 metatu zuten Munduko Gainerakoek.\nBere aldetik, Estatuko Gainerakoei egindako salmenten pisua, guztizko salmenten gainean, 2 puntu portzentual igo zen 2016koaren aldean, baina 2008az geroztik 5,5 puntu portzentual jaitsi da, guztizko salmenten % 31,1 2017an. Azkenik, barne-merkatuak (EAE) saldutako guztizkoaren % 24,3 bildu zuen, 2,1 puntu portzentual gutxiago 2016koaren aldean.\nGarraio-materialak atzerrira zuzentzen du bere salmenten % 77,4, eta Makineria eta ekipoak jarraitzen dio % 58,3rekin 2017an\nSektoreen arabera, Garraio-materialak bi hamarren gehitu ditu puntu portzentualak atzerrirako salmentetan; 2017an % 77,4, 2008an esportatutakoa % 61,3 izan zen bitartean. Makineria eta ekipoa sektoreak % 58,3 zuzendu zuen esportaziora 2017an, eta puntu erdi portzentual gutxiago bada ere, aurreko urtean esportatutakoaren aldean, 13,7 puntu portzentual gehiago ditu 2008an esportatu zuenaren aldean. Adar esportatzaile handienen barruan, nabarmentzekoa da ondokoen eboluzioa: Kautxua eta Plastikoak, eta Material eta Ekipo Elektrikoa, kontuan izanik beren esportazioek % 28 eta % 23,6 adierazi zutela 2008an eta gora egin zutela % 45,5era eta % 45,9ra arte, hurrenez hurren, 2017an, 0,7 puntu gehiagorekin lehenaren kasuan eta 2,3 puntu portzentual gutxiagorekin bigarrenaren kasuan, aurreko urtearen aldean.\nLurraldeen arabera, hiru lurraldeek izan dituzte zifra positiboak aldagai nagusien bilakabidean. Landunen kasuan oso homogeneoa da eboluzioa: Araban % 2,5 igo da, Bizkaian % 2,6 eta Gipuzkoan % 2,9. Diferentziak Gipuzkoak adierazten ditu bai negozio-zifran, bere kasuan % 2,6, Bizkaiko % 7,3ren eta Arabako % 5,7ren aldean, bai balio erantsian, % 1,2 egin duena gora, Arabaren eta Bizkaiaren aldean (% 2,6 eta % 2,5 hurrenez hurren), hori guztia 2016. urtearekiko.


Irekia Eusko Jaurlaritza - Gobierno Vasco :: EHAA xedapena 201601296\nAGINDUA, 2016ko martxoaren 21ekoa, zeinen bidez iragartzen baita Ekonomiaren Garapen eta Lehiakortasuneko sailburuarena, «Getariako Txakolina / Txakoli de Getaria / Chacolí de Getaria» Jatorrizko Deituraren Kontseilu Arautzaileko kideak hautatzeko deialdia.\nHurrenkenaren zenbakia: 201601296\n«Getariako Txakolina / Txakoli de Getaria / Chacolí de Getaria» Jatorrizko Deituraren Arautegiko 32.3 artikuluan xedatutakoari helduz, lau urtean behin aldatu edo berrautatuko dira Kontseilu Arautzaileko hautetsiak. Egungo kide hautetsien agintaldia amaitzear denez, hauteskundeak deitu eta arautu beharrean gaude.\nAgindu honen bidez, «Getariako Txakolina /Txakoli de Getaria / Chacolí de Getaria» Jatorrizko Deituraren Kontseilu Arautzaileko lau kontseilukide nahiz horien ordezkoak hautatzeko prozedura ezarri eta hartarako deialdia iragartzen da. Kontseilukide horiek Jatorrizko Deituraren Arautegiaren 32. artikuluko 1. paragrafoko c) eta d) idatzi-zatietan aipatutako sektoreen ordezkari izango dira, alegia, mahats-ekoizleen eta ardogileen ordezkariak.\n1.– I. eranskineko hauteskunde-prozesuaren arabera zehaztuko da egutegia.\n2.– Hauteskunde-egutegian finkatutako egunetako bat larunbata, igandea edo jaieguna baldin bada, haren ordez hurrengo egun balioduna erabiliko da.\n1.– «Getariako Txakolina / Txakoli de Getaria / Chacolí de Getaria» Jatorrizko Deituraren Hauteskunde Batzordea (JDHB) sortzen da.\n2.– Kontseilu Arautzailearen egoitzan kokatuko da Hauteskunde Batzordea, hau da, Getariako (Gipuzkoa) Aldamar Parkeko 4. zenbakian; eta honako batzordekide hauek izango ditu:\nLehendakari-lanak egingo dituen pertsona: elikagaien kalitate-bereizgarrien arloan eskumena duen Eusko Jaurlaritzako zuzendaritzaren titularrak izendatua.\nLehendakariorde-lanak egingo dituen pertsona: Gipuzkoako Foru Aldundiak proposatutakoari jarraituz, landa-garapenaren arloan eskumena duen Eusko Jaurlaritzako zuzendaritzaren titularrak izendatua.\n– (1) Aholkulari juridiko bat, elikagaien kalitate-bereizgarrien arloan eskumena duen Eusko Jaurlaritzako zuzendaritzaren titularrak izendatua, idazkari gisa arituko dena.\n– (1) Nekazaritzako lanbide-elkarte sindikalen ordezkari bat, Jatorrizko Deituraren lurralde-eremuan kokatutako nekazaritzako lanbide-elkarte sindikalek akordio bidez izendatua.\nI. eranskinean xedatutakoa betez Hauteskunde Batzordea eratu aurretik izendatu beharko dute aipatu sindikatuek ordezkaria. Egun horretarako ez baldin badute ordezkari bat izendatu, Batzordea eratzen den egunean izendatu beharko dute, beren burua ordezkari izateko aurkeztu duten hautagaien artean zozketa eginez.\n– (1) «Getariako Txakolina / Txakoli de Getaria / Chacolí de Getaria» Jatorrizko Deituraren idazkari kudeatzailea.\n3.– Hona hemen Hauteskunde Batzordearen eginkizunak:\na) Jatorrizko deituraren erregistroetan inskribaturiko hautesleen erroldak argitaratzea eta jendaurrean jartzea, horretarako zehaztuko diren tokietan.\nb) Aipatutako erroldei buruzko erreklamazioak lehenengo auzialdian ebaztea, eta ebazpen horien aurka aurkezten diren errekurtsoen berri ematea elikagaien kalitate-bereizgarrien arloan eskumena duen Eusko Jaurlaritzako zuzendaritzari, azken horrek ebazpena eman dezan.\nd) Batzordekide izateko hautagaien aurkezpen-paperak jasotzea.\ne) Hautagaiak izendatzea.\nf) Hauteskunde-mahaia izendatzea.\ng) Bozak zaintzea.\nh) Hautatutako batzordekideak izendatzea.\ni) Hauteskunde-prozesu osoa zaintzea, Kontseilu Arautzailearen lehendakari eta lehendakariordea proposatu arte.\n4.– Idazkariak agiriak zaindu eta erabakiak betearaziko ditu.\n1.– Jatorrizko Deituraren Kontseilu Arautzaileak prestatuko ditu hautesle-erroldak, Agindu hau indarrean sartzean Jatorrizko Deituraren Arautegiko 15. artikuluan jasotako erregistroetan inskribaturik dauden pertsonekin.\n2.– Jatorrizko Deituraren eta haren Kontseilu Arautzailearen Arautegiko 32.1. artikuluko c) eta d) idatzI-zatietan xedatutako kontseilukide-kopurua izango dute ekoizleen eta ardogileen hautesle-erroldek.\n3.– Elikagaien kalitate-bereizgarrien arloan eskumena duen Eusko Jaurlaritzako zuzendaritzak ezarritako ereduaren arabera egingo dira hautesle-erroldak. Errolda horietan, ordena alfabetikoaren arabera azalduko dira hautesleak udalerrika.\n1.– Hautesle-erroldetan agertu ahal izateko, baldintza hauek bete behar dira:\na) Agindu hau indarrean sartzen denean, Kontseilu Arautzailearen erregistroetan inskribaturik egotea.\nb) Kontseilu Arautzaileko kuota guztiak ordainduta eta ekarpenak egina izatea.\n2.– Kontseilu Arautzaileko erregistroetan adierazitako pertsona joko da eskubidearen titulartzat.\n6. artikulua.– Erroldak jendaurrean jartzea.\n1.– Kontseilu Arautzaileak Hauteskunde Batzordeari bidaliko dizkio hautesle-erroldak, baita jendaurrean jartzeko behar den beste ale bidali ere. Hauteskunde Batzordeak, bestalde, bidezkotzat jotzen dituen egiaztapen guztiak egin ondoren, bete beharreko eginbideak beteko ditu hautesle-erroldak bideratzeko, betiere, Batzordeko idazkariaren izenpearekin eta batzordeburuaren oniritziarekin. Batzordeak Kontseilu Arautzailearen egoitzan, Gipuzkoako nekazaritzako eskualde-bulegoetan eta elikagaien kalitate-bereizgarrien arloan eskumena duen Eusko Jaurlaritzako zuzendaritzan jarriko ditu erroldak jendaurrean.\n2.– I. eranskinean zehaztutako egunetan aurkeztuko dira erroldei buruzko erreklamazioak nahiz errekurtsoak.\n3.– Bi erroldetan, hots, ekoizleen (Mahastien Erregistroa) eta elaboratzaileen (Ardogintzan eta Botilatzen diharduten Upeltegien Erregistroa) hautesle-erroldetan inskribatuta dauden titularrek bi erroldetarako botoa eman ahal izango dute.\nKONTSEILU ARAUTZAILEKO KIDE IZATEKO HAUTAGAITZAK AURKEZTEA\n7. artikulua.– Hautagaien betekizunak.\n1.– Kontseilu Arautzailean aipatu sektore horietako ordezkari izango diren pertsonak hautatzeko asmoz osatuko dira hautesle hautagarrien erroldak. Hautesleek, beren aldetik, ezin dute Agindu hau argitaratu aurreko urtean zigor oso larririk izan Jatorrizko Deituraren Arautegian araututako gaietako batean ere ez.\n2.– Hautagai-zerrenda irekiak erabiliko dira errolda bakoitzaren kontseilukideak eta ordezkoak hautatzeko.\n3.– Hauteskunde Batzordeari aurkeztu behar zaizkio talde bakoitza ordezkatuko duten kontseilukideak aukeratzeko hautagai-zerrendak. Horretarako, aldarrikapen-eskabidea aurkeztu behar da I. eranskinean zehaztutako epean.\n4.– Inork, ez norberaren izenean ez besteren baten izenean, ezingo du kidetza bat baino gehiago izan Kontseiluan.\n8. artikulua.– Hautagaiak proposatzea.\n1.– Nekazaritzako erakundeek, lanbide-elkarteek eta independenteek aurkez ditzakete hautagai-zerrendak; baina, azpi-erroldako hautesleen ehuneko hogeiren (% 20) babesa beharko dute betiere.\n2.– 4 pertsonaren izenak jasoko dira hautagai-zerrendetan: dagokion sektoreko kontseilukide izango diren bi eta horien ordezko izango diren beste bi.\n3.– Erakunde edo lanbide-elkarte batek berak ere ezin izango du hautagai-zerrenda bat baino gehiago aurkeztu errolda bakoitzeko. Hautagaien zerrendak aurkeztean, ezin izango da erabili alderdi politikoen ikur edo bereizgarririk.\n4.– Baldin eta nekazaritzako erakunde edo lanbide-elkarte bat beste handiago batean sarturik badago, ezin izango du hautagai-zerrendarik aurkeztu, handiago horrek aurkeztuz gero.\n5.– Nekazaritzako erakundeek edo lanbide-elkarteek hautagai-zerrendarik aurkeztuz gero, haien estatutuen arabera ordezkari direnek izenpetu beharko dituzte zerrendok. Gainerako hautagai-zerrenden kasuan, sustatzaileek aurkeztu beharko dituzte.\n6.– Zerrendak hautesleek aurkeztuz gero, izenpetzaileen nortasuna egiaztatuko zaio Hauteskunde Batzordeari. Orduan, proposatutakoak eta atxikimendua adierazi dutenak dagozkien erroldetan azaltzen diren egiaztatuko du Batzordeak.\n7.– Hauteskunde Batzordeari aurkeztuko zaizkio zerrendok, honako datu hauek argi azalduko direlarik:\nHautagaitzak zer egun eta zer ordutan aurkeztu diren zehaztuko du Hauteskunde Batzordeko idazkariak izapideak egitean, eta hautagaitzak jaso izanaren agiria egingo du.\n8.– Hautagarri izateko baldintzak bete behar dituzte hautagaiek eta, horrez gain, zerrenda onartzen dutelako adierazpena izenpetu behar dute, adierazpen hori zerrendarekin batera aurkeztu behar baita.\n9.– Hauteskunde Batzordeak hautagai-zerrendak onartzeko, ezinbestekoa izango da zerrenda bakoitzak ordezkari bat izendatzea, jakinarazpenak berari bidaltzeko. Ordezkari horrek ez du zertan hautagai izan. Zerrenda aurkezten denean, ordezkariaren helbidea adieraziko zaio Hauteskunde Batzordeko idazkariari, aurrerantzean jakinarazpenak ordezkari horri bidaltzeko.\n9. artikulua.– Hautagaitzak aldarrikatzea.\n1.– Agindu honen I. eranskinean jasotakoaren arabera, hautagaiak aurkezteko epea bukatzen denean, hautagaien zerrendak irmoak izango dira, eta Hauteskunde Batzordeak hala aldarrikatuko ditu. Batzordeak, halaber, bere kabuz edo erreklamazioren batek eraginda, bazter utziko ditu hautagarritasun-baldintzak hausten dituzten hautagai-zerrendak edota aurkezteko nahiz aldarrikatzeko eskatzen diren baldintzak betetzen ez dituztenak.\n2.– Hautagai-zerrendak aldarrikatutakoan, Hauteskunde Batzordeak jendaurrean jarriko ditu, 6.1. artikuluan hautesle-erroldak ikusgai jartzeko adierazitako tokietan.\n3.– Hautagai-zerrendak aldarrikatu eta jendaurrean jarri ondoren, haien aurkako errekurtsoak aurkeztu ahal izango zaizkio elikagaien kalitate-bereizgarrien arloan eskumena duen Eusko Jaurlaritzako zuzendaritzari, beti ere I. eranskineko epeen arabera.\n4.– Erroldaren batean hautagai-zerrenda bakarra aurkezten bada, Hauteskunde Batzordeak –aurreko paragrafoan aipatutako errekurtsoak ebatzitakoan, halakorik egonez gero– zerrenda horretako hautagaiak aldarrikatuko ditu kide eta ordezko moduan, bozketarik egin gabe. Errolda guztietan hautagai-zerrenda bakarra aurkeztu bada eta bozketarik egin gabe esleitu badira kideak, kideak karguaz jabetuko dira eta kontseiluko lehendakaria nahiz lehendakari ordea aukeratuko dira, horretarako zehazten den egunean.\nHAUTESKUNDE-MAHAIA ERATZEA, BOZKATZEA ETA BOTOAK ZENBATZEA\n10. artikulua.– Hauteskunde Mahaia.\n1.– Hauteskunde Mahaiaren zereginak hauek dira: bozketaren buru jardutea, botoak zenbatzea eta bozketaren garbitasuna zaintzea.\n2.– Hauteskunde Batzordeak izendatutako mahaiburu batek eta bi mahaikidek osatuko dute Hauteskunde Mahaia. Agindu honetako I. eranskinean azaltzen den egunean, zozketaren bidez hautatuko dira karguok hautesleen artetik. Jardunbide bera erabiliz, mahaiburuaren eta mahaikideen bina ordezko izendatuko dira.\nKontseilukide edo haren ordezko izateko hautagaiak ezin izango dira Hauteskunde Mahaiko kide izan.\n3.– Ikuskatzaileak izenda ditzakete hautagai-zerrendek (Hauteskunde Batzordeari jakinaraziko diote), bozketa eta boto-zenbaketa ikus ditzaten eta Hauteskunde Mahaian parte har dezaten.\n11. artikulua.– Hauteskunde Mahaiaren osaera.\n1.– Hauteskunde Mahaiko kideek nahitaez aritu behar dute. Mahaikideak izendatu ondoren, jakinaren gainean jarriko dira interesdunak, eta horiek, izendapena ez onartzeko arrazoirik izanez gero, delako arrazoi hori azaldu eta agiri bidez frogatu behar izango dute I. eranskinean ezarritako epearen barruan. Hauteskunde Batzordeak, horrelakoetan, ebazpena emango du, eta ezingo zaio errekurtsorik jarri.\n2.– Mahaian egotea galarazten duen arrazoia geroago sortzen bada, berehala ohartaraziko da, eta beti Mahaia eratu aurretik. Horrelako kasuetan ere, Batzordeak berehala emango du ebazpena.\n3.– Mahaia osatzeko behar diren kide guztiak agertzen ez badira, agertutako kideek hala jakinaraziko diote Hauteskunde Batzordeari; Batzordeak, bere aldetik, hauteskundeak eta boto-zenbaketa ondo egingo direla bermatzeko asmoz, egokitzat jotzen dituen pertsonak izendatu ahal izango ditu askatasun osoz.\n1.– Bozketa-egunean, mahaiburua eta mahaikideak, bai eta horien ordezkoak ere, 09:00etan bilduko dira Kontseilu Arautzailearen egoitzan, bozketa egingo den tokian, alegia.\n2.– Mahaiburua ez baldin bada agertu, haren lehenengo ordezkoak beteko ditu mahaiburuaren funtzioak; eta hura agertu ez bada, bigarren ordezkoak beteko ditu. Mahaiburuaren bigarren ordezkoa agertu ez bada, mahaiburuaren lehenengo eta bigarren ondokoak izango dira, hurrenez hurren, mahaiburu. Mahaiburu aritzen diren edota bilerara agertu ez diren ondokoen lekuan haien ordezkoak arituko dira.\n3.– Mahaiburua eta haren bi ondoko ez badaude ezin izango da, inola ere ez, Hauteskunde Mahaia eratu.\n4.– Bozketa-eguneko 09:30ean, mahaiaren eraketako akta egingo du mahaiburuak, eta berak, mahaikideek nahiz, egotekotan, ikuskatzaileek izenpetuko dute.\n5.– Hauteskunde Mahaia zer pertsonak osatu duten zehaztuko da, nahitaez, aktan. Ikuskatzailerik egonez gero, haien izenak eta ordezkatzen duten hautagaitza adierazi beharko da ere.\n6.– Mahaiburuak erabateko ahalmena izango du aretoaren barruan ordena zaintzeko, hautesleen askatasuna bermatzeko, eta legeak betetzeko.\n13. artikulua.– Agiriak.\n1.– Hauteskunde Mahaiak honako agiri hauek bete eta Hauteskunde Batzordeari bidali beharko dizkio:\n– Mahaiaren eratze-akta.\n3.– Boto-paperak eta gutun-azalak emango dizkio Hauteskunde Batzordeak Hauteskunde Mahaiari. Mahaiburuak, bere aldetik, horiek jaso izanaren agiria izenpetu eta Batzordeari emango dio. Era berean, erroldatan zenbat hautetsi inskribaturik egon, hainbat boto-paper eta gutun-azal emango zaizkie hautagaitzen ordezkariei.\n4.– Hauteskunde Batzordeak zehaztutako koloreetan egingo dira boto-paperak eta gutun-azalak. Horien ezaugarriak, bidenabar, II. eranskinean adierazita daude.\n14. artikulua.– Botoa emateko eskubidea.\n1.– Botoa emateko eskubidea izateko, hautesleek erroldako zerrenda ziurtatuan inskribaturik egon behar dute, eta nortasun-agiri nazionalaren edota pasaportearen bidez beren nortasuna frogatu.\n2.– Mahastien erroldari dagokionez (ekoizleak), Agindu honek ondorioak sortzen dituen egunean Deituraren Erregistroan zenbat mahasti-hektarea inskribaturik ukan, hainbat boto izango ditu hautesle bakoitzak, eta botoen kopurua ez da biribilduko. Hektarea bat ere inskribaturik ez duten ekoizleei boto bat emango zaie.\n3.– Ardogile eta botilatzaileen erroldari dagokionez, hautesle bakoitzak boto bat izango du hauteskunde-urtearen aurreko uztan Kontseilu Arautzaileari deklaratutako 100 hektolitroko, eta kopuru hori ez da biribilduko. Ardogintzako azken kanpainan deklaratutako hektolitroak hartuko dira kontuan ardogileei boto-kopuru bat ala beste egokitzeko.\n1.– Mahaiaren eraketako akta egindakoan, 10:00etan hasiko da bozketa, eta 15:00:00ak arte iraungo du, etenik gabe.\n2.– Ezinbesteko arrazoia beharko da bozketa ez hasteko, eta hasita badago, bertan behera uzteko; horren erantzulea mahaiburua izango da. Mahaiburuak, idazki arrazoituaren bidez, horri buruzko ebazpena emango du. Idazki hori berehala bidaliko zaio Hauteskunde Batzordeari, azaldutako arrazoiak azter ditzan eta, bidezkoa bada, erantzukizunak eska ditzan. Mahaiburuak edukiko du aipatu idazkiaren kopia.\n3.– Bozketa bertan behera geratuz gero, ordura arte emandako botoak ez dira kontuan hartuko, ez eta zenbatuko ere. Mahaiburuak hautestontzietako boto-paperak suntsitzeko aginduko du, eta horrela jasoko da aurreko paragrafoan aipaturiko idazkian.\n4.– Ez bozketa-tokian, ez inguruetan, ezin izango da ezelako propagandarik egin inolako hautagai-zerrendaren alde.\n5.– Bozketa egiten den lekuan, hots, Jatorrizko Deituraren Kontseilu Arautzailearen egoitzan, bi hautestontzi jarriko dira: hautestontzi bat, Mahastien Erregistroaren Erroldan inskribatutako pertsonen botoak jasotzeko; eta, beste bat, Ardogintzan eta Botilatzen diharduten Upeltegien Erregistroan inskribatutako pertsonen botoak biltzeko.\n6.– Pertsonala eta isilpekoa izango da bozketa. Mahaiburuak emango dio hasiera bozketari, honako hitz hauek esanez: «bozketa hasi da». Hautesleak banan-banan gerturatuko dira mahaira. Ondokoek eta ikuskatzaileek, beren aldetik, hauteskunde-erroldan boto-emailearen izena jasota dagoela egiaztatuko dute; nortasun agiria edo pasaportea eskatuko diote, eta botoa ematera agertu dela idatziko dute. Orduan, boto-papera eskura emango dio hautesleak mahaiburuari, dagokion koloreko gutun-azalean sartuta. Dagokion hauteslearen izena adierazita, «hautesle honek botoa eman du» esango du mahaiburuak, eta egoki den hautestontzian sartuko du boto-papera.\n7.– 15:00etan bozketa bukatuko dela iragarriko du mahaiburuak, eta ez dio inori sartzen utziko bozketa-tokira. Bozketa-tokian hauteslerik geratuz gero, mahaiburuak galdetuko du ea baten bat botoa eman gabe dagoen eta, horrela izanez gero, bozketa-tokiaren barruan dauden horien botoak onartuko ditu.\nOndoren, mahaiburuak, mahaikideek eta -horrelakorik egonez gero– ikuskatzaileek emango dute botoa. Eta haiek guztiek izenpetuko dituzte aktak.\n8.– Mahaiburuak bildutako boto-paperen kopuruak, gutxien-gutxienez, hautesle-kopurua bi halako izan behar du.\n9.– Kontseilu Arautzailearen barruko errolda bakoitzari kontseilukide-kopuru jakin bat dagokio, eta, gehienez ere, beste horrenbeste hautagairi eman ahal izango zaio botoa eredu ofizialeko boto-paperen bidez. Hortaz, hortik gorako boto-kopurua dakarten boto-paperak baliorik gabe utziko dira.\n1.– Bozketa bukatutakoan, mahaiburuak bozketa itxita dagoela adieraziko du eta botoak zenbatzeari ekingo zaio. Horretarako, banan-banan aterako dira boto-paperak hautestontzitik, eta ozenki irakurriko dira aukeratutako hautagaien izenak. Boto-paper bakoitzean jartzen duena ozen esan aurretik, ondokoei eta ikuskatzaileei irakurriko die mahaiburuak. Azkenik, boto-paperen kopurua eta notatutako boto-emaileena bat datozela egiaztatuko da.\n2.– Baliogabeko botoak hauek izango dira:\nb) Edozein arrazoi dela eta, aukeratutako hautagaia argi zehazten ez dutenak, edo erroldari dagokion kontseilukide-kopurutik gorako boto-kopurua dakartenak.\n4.– Goiko jarraibideen arabera botoak zenbatuta, mahaiburuak galdetuko du proposamenik ote dagoen boto-zenbaketaren aurka. Proposamenik egin ez bada, edo egindakoak Mahaiko kideen gehiengoz ebatzi badira, mahaiburuak ozenki adieraziko du bozketaren emaitza: boto-emaileen kopurua, boto-paper baliodunena, baliogabeko boto-paperena, boto zuriena eta hautagai bakoitzak lortutako botoena.\n6.– Zeregin guztiak amaituta, mahaiburuak, mahaikideek eta ikuskatzaileek (ikuskatzailerik badago) bozketako akta izenpetuko dute. Akta horretan honako hauek zehaztu beharko dira: erroldaren araberako hautesle-kopurua, botoa eman duten hautesleen kopurua, boto-paper baliodunena, baliogabekoena, boto zuriena eta aurkeztutako hautagai bakoitzak lortutako botoena. Horrekin guztiarekin batera, ondoko hauek azalduko dira laburki: egindako erreklamazioak edo protestak, mahaiak emandako ebazpenak eta gertatutako gorabeherak (halakorik egonez gero), beti ere gorabehera horiek sorrarazi dituztenen izen-abizenak adierazita (III. eranskina, boto-zenbaketako akta-eredua).\n7.– Jarraian, emaitzen ziurtagiria egingo da eta bozketa-egoitzako leku ageri batean jarriko da. Boto-zenbaketako jatorrizko akta Hauteskunde Batzordeari igorriko zaio, bai eta bozketaren eraketa-akta, eta baliogabeko boto-paperak nahiz erreklamaziorik izan dutenak ere.\nKONTSEILUKIDE HAUTETSI TITULAR NAHIZ ORDEZKOAK IZENDATZEA, ETA KONTSEILU ARAUTZAILEKO PRESIDENTEA NAHIZ PRESIDENTEORDEA BOZKATZEKO PROZEDURA\n17.– Hautatutako kontseilukide titular eta ordezkoak izendatzea.\n1.– Hauteskunde Mahaiaren hauteskunde-aktak jaso ondoren, Hauteskunde Batzordeak kontseilukide-karguak esleituko ditu, ondoko irizpide hauen arabera:\na) Errolda bakoitzean boto gehien lortu dituzten hautagaiak kontseilukide izango dira; eta ordezkoen postuak boto-paperetan ordezko agertzen direnei esleituko zaizkie.\nb) Berdinketarik egonez gero, zozketaren bidez esleituko dira karguak.\n2.– Karguak esleitu ondoren, Hauteskunde Batzordeak -batzordeburuaren bitartez– Kontseilu Arautzaileko kide hautatuak izendatuko ditu, 12.3 artikuluan aurreikusitako aukera baztertu gabe.\n3.– I. eranskinean ezarritako egunetan aurkeztuko dira kontseilukideak izendatzeari buruzko errekurtsoak.\n4.– Behin kontseilukideak izendatu ondoren, hautetsi-agiriak bidaliko zaizkie kontseilukide hautetsiei, betiere, I. eranskinean xedatutako egunetan.\n18. artikulua.– Kontseilu Arautzaileko lehendakaria eta lehendakariordea hautatzeko bidea.\n1.– Hauteskunde-egutegian zehaztutako egunean (I. eranskina), Kontseilu Arautzaileak osoko bilkura egingo du, eta, horretan, hautatutako kontseilukideak eta nekazaritzaren arloan eskumena duen Eusko Jaurlaritzako sailaren titularrak zein Gipuzkoako Foru Aldundiak izendatutakoak karguaz jabetuko dira.\n2.– Segidan, eta bilkura berean, kontseiluburua hautatuko dute kontseilukideek Osoko Bilkurako kide hautetsien gehiengo soilez. Kontseilukide horietakoren bat ala beste pertsonaren bat hauta daiteke kargurako. Horren berri eman beharko zaio Ekonomiaren Garapen eta Lehiakortasuneko Sailari hark izenda dezan. Hautagaiek zenbat boto jaso duten zehaztuko da.\n3.– Kontseilukideetako bat kontseiluburu hautatuz gero, haren kontseilukide-postua ez da beteko. Hortaz, paritatea zaintze aldera, kontseiluburuak ez du kalitatezko botorik izango.\nlehenengo XEDAPEN GEHIGARRA\nAgindu hau aplikatzean suerta daitezkeen zalantzak argitzeko, Hauteskundeen Araubide Orokorrari buruzko ekainaren 19ko 5/1985 Lege Organikoak xedatutakoari jarraituko zaio.\nBaldin eta ordezkatzen duen enpresarekiko lotura hausten badu arau honek xedatu legez hautatutako pertsonetako batek kontseilukide hautetsien agintaldiko lau urteetan barrena, edo uzten badio hautagai proposatu duen erakundekoa izateari, orduan baja hartuko du kontseilukide moduan eta dagokion ordezkoak hartuko du haren lekua. Irizpide hori bera erabiliko da, baita ere, a) berak zuzenean edota haren enpresak edo sozietateak jatorrizko deituren arloko arau-hauste larria egin badute eta, ondorioz, Kontseilu Arautzaileak kontseilukideren bat bere eginkizunetatik baztertu badu zigor moduan agintaldian barrena; edo b) agintaldian zehar hiltzen bada, edo ordezkatutako enpresa edo sozietatea amaitzen bada.\nAgindu honen aurka, interesdunek aukerako berraztertze-errekurtsoa jarri ahalko dute nekazaritzaren arloan eskumena duen Eusko Jaurlaritzako sailburuaren aurrean. Horretarako hilabeteko epea izango da argitaratu eta biharamunetik hasita. Bestela, administrazioarekiko auzi errekurtsoa jar daiteke Euskal Autonomia Erkidegoko Justizia Auzitegi Nagusiaren Administrazioarekiko Auzien Salaren aurrean. Kasu horretan, epea bi hilabetekoa izango da argitaratu eta biharamunetik hasita.\nArgitaratzen den hurrengo egunetik aurrera izango du eragina agindu honek.\nGetariako Txakolinak bere 25. urteurrena ospatzen du\nHUTSEN ZUZENKETA, honako agindu honena: Agindua, 2012ko martxoaren 7koa, Ingurumen, Lurralde Plangintza, Nekazaritza eta Arrantzako sailburuarena. Honen bidez, «Getariako txakolina / Txakoli de Getaria / Chacolí de Getaria» jatorrizko deituraren erregelamendua…


Está pasando en Gasteiz: las noticias de Vitoria-Gasteiz y Álava que de verdad te importan. Gazteek sustatuko bost proiektu berri garatu dira Gazte Sortzaileak bekeei esker - Está Pasando en Gasteiz\nGazteek sustatuko bost proiektu berri garatu dira Gazte Sortzaileak bekeei esker\nLa Escuela Abierta de la Ciudadanía retoma sus actividades\nIkus-entzunezko hiru lan, helduentzako narrazio bat eta emakume sortzaileen inguruko hausnarketa garatu dituzte\nGazte Sortzaileak bekaren laugarren edizioan hautatutako lanak aurkeztu dira, Oihaneder Euskararen Etxean. Gasteizko Udalaren eta Arabako Foru Aldundiaren arteko lankidetzari esker sortu zen laguntza hori, euskarazko kultur sorkuntza sustatzeko asmoz. Iazko irailetik, gazteek osatutako bost talde artistiko aritu dira beste horrenbeste proiektu garatzen. 2017ko deialdiarekin, ikus-entzunezko hiru lan, helduentzako narrazio saio bat eta emakume sortzaileen inguruan hausnartzen duen proiektua garatu dira.\n“Gazteen euskarazko kultur sorkuntza sustatzea da ekimen honen helburua, eta hiriko zein lurraldeko sorkuntza guneen jarduerari laguntzea”, azaldu du Euskara zinegotzi Iñaki Prusillak. “Gazteen sormena bultzatu nahi dugu, euskararekin eta ahozko transmisioarekin loturiko proiektuen bidez. Baita Gasteizko eta Arabako kultur programazioa osatu ere”, esan du Euskara, Kultura eta Kirol foru diputatu Igone Martínez de Lunak.\n2017an egitasmo hauek aukeratu ziren: ‘Harriek kontatu didatena’, Ane Gebararena; ‘Orainaldian’, Gindi Auzmendi, Iñaki Landa eta Mikel Buruagarena; ‘Atabala eta Euria’, Egoitz Díazena; ‘Barrunbeko lurretan’, Lurburu kolektiboarena, eta ‘Eraldaketa SortzaileOn afera’, Irantzu Lekue eta Olatz Alonsorena. Proiektuak apirilaren 13tik aurrera aurkeztuko dituzte artista gazteek, Oihaneder Euskararen Etxean.\n2018ko deialdia irekita\nBeka horietakoren bat lortu nahi duten 16 eta 35 urte bitarteko gazteek beste aukera bat izango dute 2018an. Izan ere, uztailera arte egongo da irekita izena emateko epea. Artistek gazteria@vitoria-gasteiz.org posta elektronikora idatziz aurkez dezakete ideia —ez da beharrezkoa oso proiektu garatua izatea—, edo Udalaren Erregistro Nagusian zein gizarte etxe batean. Ondoren, 6-7 hilabete emango dira aukeratutako ideiak garatzeko, Udalaren eta Aldundiaren laguntza ekonomikoaren bitartez, 4.000 eurorainokoa izan daitekeena. Gainera, profesionalen laguntza izango dute ekimenak garatzeko.\nArgazkia: Iñaki Landa


2018-10-08 - Urola Kostako Hitza : Urola Kostako Hitza\nXanti Rodriguezen 'Lekaime' estreinatu dute Sitgesen\nIrudietan: Omenaldia egin diete Zarautz Kirol Elkarteko Halterofilian 50 urte daramatzatenei\nBideoa: Iren haur azpeitiarrari laguntzeko ekintza solidarioa, Erlo Telebistaren eskutik\nInoiz baino upategi gehiago izango dira Zestoako V. Ardo Egunean\nUrriaren 20an izango da aurten Zestoako Ardo Eguna, Laiak dendak antolatuta. Aurtengoan, zazpi upategitako 17 edari dastatzeko parada izango dute herritarrek. Protagonista ardoa izango den arren, jatekorik ez da faltako.\nZapatuan jokatuko da VIII. Azpeitia Hiria xake saria\nSanagustinpean jokatuko dute partida azkarren taldekako txapelketa, 16:30ean hasita.\nAldi baterako hamar lanpostu betetzeko deialdia egin du UKUEk\nMantentze lanak egiteko zortzi langile eta bi teknikari kontratatuko dituzte. Eskabideak aurkezteko epemuga urriaren 22a izango da.\nBIDEOA eta KRONIKA: Power poparen maisuen lezioa\nAtzo, igandea, kontzertua eskaini zuen The Posies taldeak Azpeitiko Sanagustin kulturgunean. Taldea 30. urtemugako kontzertuak ari da eskaintzen, Son Estrella Galicia biraren barruan, eta atzo Azpeitian izan zen entzuleen gozamenerako.\nArdi Txakur lehiaketa izango da ostiralean Zarautzen\nIñurritzako Kortazar zelaian jokatuko dute arraza libreko 11. Ardi Txakur lehiaketa.\nMemoria historikoa lantzeko jarduerak antolatu ditu Zestoako Portale kultur elkarteak\nEman daiteke izena Azpeitian egingo duten autodefentsa feminista ikastaroan\nAzaroaren 3an izango da Azpeitiko Ardo Eguna\nAzken urteetan urrian ospatu den arren, aurten azaroko lehen zapatuan izango da Ardo Eguna. Data gerturatu ahala emango dituzte antolatutako egitarauaren inguruko xehetasunak. Egun horretan izango da Ikasberri Kirol Elkarteak antolatutako IX. Kros Mistoa ere.


A.1 - Gipuzkoako toki erakundeak - Eskola kiroleko tokiko programak eta udalerri txikietako kirol programak - egoitza\nA.1 - Gipuzkoako toki erakundeak - Eskola kiroleko tokiko programak eta udalerri txikietako kirol programak\nGipuzkoako toki erakundeei lehia bidez dirulaguntzak emateko oinarriak jartzea, 2018-2019 ikasturtean egiten diren eskola kiroleko tokiko programak eta udalerri txikietan kirol programak ezarri eta gara ditzaten.\nA.1.c) Eskola kiroleko begiraleak erregularizatzea\nA.1.d) Udalerri txikietan kirol programak ezartzea\nDiru laguntza hauen bigarren oinarri orokorraren 3. atalean eta hirugarren oinarri orokorraren 2. atalean adierazitako agiriak.\n- A1C inprimakia, 2018-2019 ikasturtean zehar arauek ezarritako lan baldintzak betetzen dituzten eskola kiroleko begiraleei buruzkoa.\n- A1D inprimakia (abian den denboraldiko jarduera plan orokorra, eta denboraldiko diru sarreren eta gastuen aurrekontu xehatua).\nElena Alberdi Busca 943 112497 / e-mail: kirolak@gipuzkoa.eus


Lubrifikazio-ponpa elektrikoa | Koipe elektrikoa lubrifikatzeko ponpa\nHasiera/Lubrifikazio elektrikoaren koipe bonbak/Lubrifikazio ponpa elektrikoa DB, DBZ seriea- Koipea lubrifikatzeko ponpa\nLubrifikazio ponpa elektrikoa DB, DBZ seriea- Koipea lubrifikatzeko ponpa\nProduktuen: DB Diputatutric Koipea lubrifikatzeko ponpa\n1. Lerro bakarreko lubrifikazio-ponpa 63mL/min-rekin. jario tasa\n2. Gehienez. 10Mpa/100bar-eko lan-presioa, 8L-ko koipe-biltegiarekin\n3. Motor elektriko astuna eta pisu arina, lan eramangarrirako gurdiarekin\nLubrifikazio-ponpa elektrikoa DB seriea koipea elikatzeko koipe-ponpa da, lerro bakarreko motor elektrikoaren potentzia-lubrikatze-ponpa, lubrifikazio maiztasun baxurako eskuragarri, 10MPa arteko presio nominala, 80 zenbakitik beherako lubrifikazio-puntuak dituzten lubrifikazio-sisteman hornituta dagoena, irteerako koipea. DB-63 lubrifikazio-ponpa mota modular bidez transferitua lerro bakarreko lubrifikazio banatzailea.\nLubrifikazio-ponpa elektrikoa DBZ-63 lerro bakarreko koipe-ponpa elektrikoa da lubrifikazio-ziklo luzeagorako eta ekipoen lubrifikazio-puntu deszentralizatuagoetarako, koipe-pistolaren bidez lubrifikazio-puntura zuzenean lubrifikatzen, bereziki itsas portuetako makineria eta ekipamenduen garraiorako aplikagarria.\nLubrifikazio elektrikoko ponpa DB seriearen funtzionamendua\n1. DB/DBZ lubrifikazio-ponpa elektrikoa giro-tenperatura egoki batean instalatu behar da, hauts gutxiago, koipea betetzeko erraza, lan-posizioaren doikuntza, ikuskapena, mantentze-lan erraza.\n2. 50# makina-olio litro bat engranaje-kutxan betetzea funtzionatu aurretik.\n3. Koipea erabili behar da bete SJB-D60 eskuzko ponpa or DJB-F200 ponpa elektrikoa urtegiaren portua betetzearen bidez. Debekatuta dago ponpa abiaraztea barruan koiperik ez badago.\n4. Motorra kableatu motorraren estalkiko markaren arabera, alderantzizko biraketa ez da onartzen\n5. Koipe betegarri iragazkiak aldizka garbitu behar dira.\n6. Ponparen presioa erregulatzeko balbula 0 ~ 10MPa-ren barruan doitu daiteke, ponparen erabilerak ez du 10MPa presio nominala gainditu behar.\n7. Ponparen presioaren gorabehera gertatzen denean, olio-hornidura ez da normala, destorloju ponparen odoljarioa airea isuri arte, koipe normala kanpora isurtzen da odoljarioa estutzeko.\n8. DB/DBZ lubrifikazio elektrikoko ponpa-lerroa garbi mantendu behar da, debekatuta dago urtegiaren estalkitik zuzenean koipea betetzea.\nElektrizitate-kodea ordenatzeko Lubrifikazio-ponpa DB Series\n(1) DB = Lubrifikazio-ponpa elektrikoa DB seriea\n(2) Z = Orga mugigarriarekin ; Ez ipini = Orgarik gabe\n(3) Koipea elikatzeko bolumena = 63mL / min\n(4) Urtegiaren bolumena = 8L\nElectric Lubrifikazio-ponpa DB Serieko Datu Teknikoak\nModel Presio MPa Elikadura ml/kolpea Tank\nL Pistoi Dia. mm Pistoi zenbakiak. Motorra Pisu kg\nPP-63 10 63 8 8 4 A06324 0.25 1400 23\nKonoa sartzeko ertaina erabiliz 250 ~ 350 (25 ℃, 150g) 1 / 10mm koipea (NLGI0 # -2 #).\nElectric Lubrifikazio-ponpa DB Instalazioaren neurriak\nElectric Lubrifikazio-ponpa DBZ Instalazioaren neurriak


Turismok 16 paseo gidatu eta 7 ibilbide eskainiko ditu Nafarroako Donejakue Bidean zehar - 25/05/2018\n2018ko mai. 25ko prentsa-oharra\nTurismok 16 paseo gidatu eta 7 ibilbide eskainiko ditu Nafarroako Donejakue Bidean zehar\nAyerdi lehendakariordeak Ariben aurkeztu du produktu turistiko honen bigarren edizioa\nPaseo gidatuak baso hostotsuetan zehar, historia duten haitzuloetarako bideak edota whatsappeko profileko iruditzat jartzeko moduko selfieak egitera gonbidatzen dituzten ikuspegi panoramikoak… baita basamortuak, urmaelak, ibaien sorburuak, erromatarren galtzadak, monumentu megalitikoak, Donejakue Bideko frantses ibilbidea ere… horiexek dira Nafarroako Turismoak prestatu eta Garapen Ekonomikoko lehendakariorde Manu Ayerdik ostiral honetan Ariben aurkeztu duen ibilbide gidatuen eskaintzaren osagaiak.\nEkainaren 2an abiatu eta azaroaren 4a arte luzatuko den produktu turistiko honen osagarri gisa, herri, begiratoki nahiz monumentu naturaletarako bisitak, hegaztien behaketak eta dastaketak ere antolatuko dira.\nAurkezpenaren buruan, Aezkoako Aribe herrian hautauriko bidezidorretako baten zati bat osatu da, Irati ibaiaren meandroaren ezkerreko ibaibazterrean zehar, zubi esekiraino.\nNafarroako Gobernuko Turismo eta Merkataritzako Zuzendari Nagusiak ondoz ondoko bigarren urtez bultzatu duen ibilbide gidatuen programa honetan, 120 paseo gidatu antolatuko dira 16 bidezidorretan zehar eta 7 ibilbide Donejakue Bideko frantses bidean barna, Nafarroako aniztasun natural, paisajistiko eta kulturala erakusteko asmoz.\nPaseo gidatuak astebururo antolatuko dira ekainean, irailean, urrian eta azaroan, baita uztaileko eta abuztuko astearte, ostegun eta larunbatetan ere, goizez, 10:00etan edo 11:00etan hasita. Publiko guztientzat egokituta daude, zailtasun gutxiko ibilbideak baitira, eta 2 ordu eta 30 minutu eta 3 ordu eta 30 minutu bitarteko iraupena izanen dute. Ibilbide bakoitzaren sustapen-prezioa 7 eurokoa izanen da 16 bidezidorretan.\nIbilbideen programa osatzeko, Donejakue Bideko frantses bidearen aberastasun naturala eta kulturala ezagutzeko aukera emango duen beste proposamen bat ere abiatuko da, zazpi eta hamar kilometro bitarteko ibilbide laburrez osaturikoa, Donejakue Bideak Foru Komunitatean bildu duen ondareari buruzko azalpenekin aberastuta. Kasu honetan, irteerak larunbatetan eginen dira, ekainetik azarora bitartean, eta 15 euroko sustapen-prezioa izanen dute pertsona bakoitzeko, Iruñerako autobus bidezko joan-etorriak barne.\nPrograma hau ezagutzera emateko, kartelak eta azalpenak dituzten foiletoak argitaratu eta banatuko dira Nafarroako Turismo Bulegoen Sarean, Departamentuak parte hartzen duen azoketan, Nafarroako Turismoaren webgunean eta honen publizitate-euskarrietan eta sare sozialetan.\nNafarroako 2018-2025eko Turismoko Plan Estrategikoari atxikitako proposamen honek ibilbide eta bidezidor historiko eta tradizionalen eskaintza sustatzea eta esparru naturaletako turismoa bultzatzea ditu helburu, betiere tokian tokiko ezaugarri eta beharrak errespetatuz. Ibilbide gidatuen plan hau Nafarroako Lurralde Kapitalean Oinarritutako eta Helburuko Merkatuetara Egokitutako Produktu Turistikoak Sortzeko Programaren barruan gauzatu da, Nafarroako kultura, ondarea eta natura ardatz dituzten bidaia-proposamen berriak eskaintzeko asmoz.\n2017ko ibilbide gidatuen balantzea\n2017an, ibilbide gidatuen lehendabiziko edizioan, oso emaitza positiboak lortu ziren parte-hartzeari eta jardueraren balorazioari dagokienez, 2018an programari jarraipena emateko aukera iradokiz.\nEkimen honetan parte hartu zutenen ia erdiak 46 eta 65 urte bitartekoak ziren, Nafarroakoak; eta gainerako parte-hartzaileak Euskaditik, Valentziar Komunitatetik, Andaluziatik zein Kataluniatik etorritakoak izan ziren. Maiatzean eta ekainean nafarrak izan ziren nagusi, baina uztailean gora egin zuen Valentzia, Katalunia, Madril, Euskadi eta Andaluziatik etorritakoen kopuruak, horiexek baitira Nafarroa bisitatzen duten turisten jatorri nagusiak.\nProgramak iaz lortu zuen harrera onaren ondoren, Nafarroako Turismoak normalean zerbitzu mota hauek eskaini eta ingurune naturala eta kulturala ezagutzen dituzten turismo-jardueretako hamalau enpresaren eta bidaia-agentzia baten laguntza izan du dinaminazio plan hau lantzeko. Hauexek dira enpresa partaideak: Navarra al Natural, Orbela, Mirua Actividades de Naturaleza, Itarinatura, Nive, Nattura,Las Montañas de Abril, Asociación Tierras de Iranzu, Mugitu Abentura, Asociación Desarrollo Valdorba, Reyno de Artajona, Morrorro, Compañía de Guías de las Bardenas, Activa Experience eta CR LISTEN bidaia-agentzia.


200 emaitza. Opendata\nHoni buruz: Zientzia eta teknologia\nEuskal AEko Informazioaren eta Komunikazioaren Teknologien (IKT) sektoreko langileen (lanpostuen) kopuruaren bilakaera.\nInformazioaren eta komunikazioaren teknologien (IKT) sektoreko faktoreen kostuaren araberako balio erantsi gordinaren bilakaera EAEn, lurralde historikoaren eta jarduera ekonomikoaren arabera (milaka euro).\nInformazioaren eta komunikazioaren teknologien (IKT) sektoreko negozio-zifraren bilakaera EAEn, lurralde historikoaren eta jarduera ekonomikoaren arabera (milaka euro).\nIKTen eta merkataritza elektronikoaren erabilera Euskal AEn informazioaren eta komunikazioaren teknologien (IKT) sektoreko establezimenduetan, lurralde historikoaren eta jarduera ekonomikoaren arabera (%).\nInformazioaren eta komunikazioaren teknologien (IKT) sektorearen intentsitatea Euskal AEn, berrikuntzaren eta I+G arloan, lurralde historikoaren eta jarduera ekonomikoaren arabera (%).\nInformazioaren eta komunikazioaren teknologien (IKT) sektoreko I+G adierazleen bilakaera EAEn, lurralde historikoaren eta jarduera ekonomikoaren arabera.\nInformazioaren eta komunikazioaren teknologien (IKT) sektoreko establezimendu berritzaileen eta EINen bilakaera EAEn (%).\nInformazioaren eta komunikazioaren teknologien (IKT) sektoreko ondasunen kanpo-merkataritzaren bilakaera EAEn, lurralde historikoaren eta produktu-taldeen arabera (mila euro).\nEuskal AEn informazioaren eta komunikazioaren teknologien (IKT) sektoreko magnitude nagusiak, lursail historikoaren eta jarduera ekonomikoaren arabera (milaka euro).\nEuskal AEko informazioaren eta komunikazioaren teknologien sektoreko establezimendu berritzaileak eta ein (IKT), lurralde historikoaren eta jarduera ekonomikoaren arabera (%).\nInformazioaren eta komunikazioaren teknologien (IKT) sektoreko I+Gko barne-gastua Euskal AEn, lurralde historikoaren eta jarduera ekonomikoaren arabera, gastuaren izaeraren arabera (milaka euro).\nInformazioaren eta komunikazioaren teknologien sektoreko IKTen eta merkataritza elektronikoaren erabilerari buruzko adierazleak EAEn, lurralde historikoaren eta jarduera ekonomikoaren arabera (%).\nEuskal AEko informazio- eta komunikazio-teknologien (IKT) sektoreko I+Gko establezimenduak eta langileak, lurralde historikoaren eta jarduera ekonomikoaren arabera, okupazioa eta sexua kontuan hartuta.\nJarduera berritzaileak eta berrikuntza-gastua dituzten establezimenduak, informazioaren eta komunikazioaren teknologien (IKT) sektorean, Euskal AEn, lurralde historikoaren eta jarduera ekonomikoaren arabera (milaka euro).\nInformazioaren eta komunikazioaren teknologien (IKT) sektorearen intentsitatea Euskal AEn, berrikuntzaren eta I+G arloan, lurralde historikoaren eta jarduera akomomikoaren arabera (%).\nEuskal AEn informazioaren eta komunikazioaren teknologien (IKT) sektoreko ondasunen kanpo-merkataritza, lurralde historikoaren eta produktu-taldeen arabera (mila euro).\nInformazioaren eta komunikazioaren teknologien (IKT) sektoreko enpresen bilakaera EAEn, lurralde historikoaren eta jarduera ekonomikoaren arabera.\nEusko Jaurlaritzaren argazkien artxiboa: Euskadiri buruzko eta Jaurlaritzaren aktibitateari buruzko argazkiak\nEuskal AEko establezimenduetako merkataritza elektronikoa, lurralde historikoaren, jarduera-adarraren, enplegu-geruzaren arabera (%).\nEuskal AEko 10 langile eta gehiagoko establezimenduetako merkataritza elektronikoa, lurralde historikoaren, jarduera-adarraren, titulartasunaren arabera (%).


Free chat Olinda. Ausazko arrotz doan txateatu berehala Olinda tik.\nFree chat Olinda\nOngi etorri Chatroulette OlindaEdozein lekutan, munduko pertsona aleatory bat konektatzeko. Chatroulette Olinda dezakezu honako aukeren artean aukeratu:- Guztiak pertsona mota Olinda doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nOlinda hirien zerrenda:


Arkamurka natur taldea: IÑURRITZAKO BIOTOPOA ZABALTZEKO AUKERA ZARAUTZEN\nZarauzko Udalak Iñurritza eta Iritaren artean dagoen Eguzki-Izarra eremua (lehen Zarautz-Garden, Zubiondo jatetxearen parean) eraikitzeko proiektua abiarazi du: hiru etxe (behea + 5 solairu) eta hotela (behea + 6 solairu) eraikitzeko asmoari bide eman dio, eta horrek Arkamurka elkartean asaldura eragin du.\nBadira 30 urte Arkamurka Natura-Elkarteak “Erriberetako Parkea” proiektua aurkezten ziola Zarauzko Udalari. Proiektu horretan Iñurritza (orain biotopo), Irita eta Asti naturalizatu eta babesteko eskaera egiten zen, bertako hezegune horietan zegoen eta dagoen aberastasuna medio. Uholdeen aurkako neurri gisa ere gomendagarria dirudi.\nBerri onak ditugu orain, Zarauzko Udalak agertu du jada, txosten bereziak eskatuaz, hiru eremu horiek eraztun berde-urdina barnean sartu eta Iñurritzako biotopoaren barnean sartzeko hirurak. Poztuko ginateke benetan hori dena gauzatuko balitz, Udalkide guztien arteko adostasunez.\nHiru eremu horiek babesteak sortzen ditu hirigintzako asmoak aldatzea ere, behingoz Zarauzko Hirigintza Orokorra (ZHAPO) aldatuaz, adibidez.\nEgilea: Asier Aldalur Zulaika ordua: 15:22


Hezkuntza eta prestakuntza - Ayuntamiento de Ansoáin / Antsoaingo Udala\nHezkuntza eta prestakuntza (Página actual)\n21 Tokiko Agenda\n21 Tokiko Agendaren eginkizunek garapen-plan iraunkor bat daukate oinarrian, alderdi etikoak, sozialak, ekonomikoak eta ingurumenari dagozkionak lantzeko. Bere funtzionamenduaren ezaugarri nagusi dira herritarrek parte hartzeko foroak. Udal agintariek, udal teknikariek eta joan nahi duten udalerriko herritar guztiek osatzen dituzte bilera horiek. Foro hauetatik sortzen dira 21 Tokiko Agendak udalerrian gauzatu beharreko ekintzak.\nHelbidea: Mendikale 6-8, 1. solairua. P.k. 31013 Antsoain (NAFARROA)\nTelefonoa: 948 38 40 48\nFaxa: 948 13 22 00\nHaur eta Lehen Hezkuntzako ikastetxea da, eta Antsoaingo, Artikako eta Iruñeko ikasleak hartzen ditu. Gure ikastetxeak D eredukoa da (irakaskuntza eleanitza euskaratik abiatuta), eta Haur Hezkuntzako bigarren zikloa eta Lehen Hezkuntza hartzen ditu, hau da, 3 urtetik 12ra bitarteko neska-mutikoak. Etapa horiek akituta, Bigarren Hezkuntzako Iñaki Otxoa de Olza Institutura joaten dira.\nIrakaskuntza postu ia guztiak behin betikoz beteta daude. Gainera, behin betiko irakasleak daude hainbat espezializazio arlotan: musikan, ingelesean (4 urtetik aitzin), gorputz hezkuntzan, pedagogia terapeutikoan eta logopedian. Horiez gain, bi orientatzaile daude.\nHorrek guztiak lan proiektuei iraunkortasunez eta koherentziaz heltzeko aukera ematen digu.\nIkastetxea UNESCOra elkartuta dago 1991az geroztik. Horrek esan nahi du, batetik, gure kulturaren berezkotasunei balioa ematea, eta berezkotasun horiek ezagutzera ematea, eta beste erkidegoen eta munduko beste herrialdeen errealitateetara, kulturetara eta egoeretara zabaltzea; eta, bestetik, beste ikastetxeekin koordinazioa eta esperientzia trukaketa lantzea.\nAzpimarratzekoa da, halaber, batetik, Eskola Baratzea, non ikasturte bakoitzeko ikasleek proposatzen zaizkien haziak erein edo landareak landatzen baitituzte. Ikasleek horien jarraipena egiten dute, eta prozesu osoan parte hartzen dute: erein, landatu, ureztatu…\nBestetik, eskola orduetan antolatzen diren jardueretan udal instalazioak (kiroldegia, igerilekua, eta luze gabe pilotaleku berria) baliatzeko aukera azpimarratu behar dugu.\nEskolak jangela eta haurtzaindegi zerbitzuak ematen ditu.\nIkastetxean Guraso Elkarte bat dago: “EZKABA”. Familiek parte hartze zuzena dute aipatu Elkartean.\nEskola Kontseiluan (Ikastetxeko organo gorena) familiek, Guraso Elkarteak, administrazio langileek, Udalak, irakasleek eta zuzendaritza taldeak dute ordezkaritza.\nHelbidea: Udaletxeko plaza 2. P.k. 31013 Antsoain (NAFARROA)\nTelefonoa: 948 14 82 48\nWeb orria: http://centros.educacion.navarra.es/ezkabaip\n– Egungo ikasleak: maiatzaren 10etik 25era.\n– Ikasle berriak: maiatzaren 10etik 31ra.\n– Goizez: asteazkenetan 9:30etik 12:00etara\n– Arratsaldez: astelehenetik ostegunera 16:30etik 20:00etara eta ostiraletan 16:00etatik 18:30era.\nIkasle berrientzako matrikula Eskolan bertan eginen da.\nAntsoaingo udal musika eskolaren ikastaroetan inskripzioagatik eta parte-hartzeagatik, prezio publikoak ezartzen dituen arau arautzailea\nSan Cristóbal haur eskola\nSan Cristobal haur eskolan matrikulatzeko epea eten egin da, harik eta Alarma Estatua deklaratzen duen 463/2020 Errege Dekretua eta haren luzapenak indarrean egoteari utzi arte.\nHELBIDERATZE AGINDUAREN ERREFERENTZIA\nAurten ere drogak hartzeari aurre egiteko sentsibilizazio-kanpaina sustatu dugu Antsoain, Berriobeiti, Berriozar, Itza eta Txulapaingo Gizarte Zerbitzuen Mankomunitateko herrietako jaietan.Aurtengo ka...\nUDARAKO ORDUTEGIA (uztaila eta abuztuaren 22 arte) Astelehenetik ostegunera 9:30etik 12:30ra Astearteak 15:30tik 17:30ra Uztailaren 5etik abuztuaren 13a arte ITXITA HARREMANETARAKO: Tel...\n[caption id="attachment_1640" align="aligncenter" width="432"] Con la colaboración del Ayuntamiento de Ansoáin[/caption] Antsoaingo Udalaren Berdintasun Zerbitzuaren ardura da, herri honetan udal...\nHaur eta Lehen Hezkuntzako ikastetxea da, eta Antsoaingo, Artikako eta Iruñeko ikasleak hartzen ditu. Gure ikastetxeak “D” eredua (irakaskuntza euskaraz, eta gaztelania ikasgaia) hartzen du. Hau...\n21 Tokiko Agendaren eginkizunek garapen-plan iraunkor bat daukate oinarrian, alderdi etikoak, gizartekoak, ekonomikoak eta ingurumenekoa...


Aritz Lasak azken partida jokatu zuen atzo Asperekin : Otamotz\nAritz Lasak azken partida jokatu zuen atzo Aspe enpresarekin. Arrasateko Santamasetako jaialdian, Xabier Erostarbe herrikidearekin, Mendizabal III eta Tolosaren aurka jokatu zuen. Partida polita jokatu zuten. Urretxuarrek 19 eta 22 galdu zuten. Urretxuar eta zumarragar asko joan ziren partida ikustera eta bi kartel jarri zituzten. Harmailen atzealdean ‘Kalen ta kantxan, Aritz beti txapeldun’ ziona eta atzeko horman ‘Mila esker Aritz Lasa’ ziona. Partida amaieran Lasak zaletu guztien txalo zaparrada jaso zuen. Gurasoei, neskalagunari eta lagunei eskerrak eman zizkien.\nPartidako argazkiak ikusgai, Flickr-en.


V. asanblada egun - Gazte Topagunea 2019\nV. biltzarrak abertzaletasun iraultzailea formulatu zuen, nazio askapena eta askapen soziala uztarri berean batuz. Sintesi hau bost hamarkadaz luzatu den mobilizazio zikloaren oinarri ideologikoa izan da. Non utzi gaitu borroka fase horrek? Zein da sintesi horren gaurkotasuna? Historiaren azkartze fase berri baten atarian utzi gaitu, non askapen nazional eta sozialaren uztarketaren funtsak gaurkotasun osoa duen, baina garai berrietara egokitzea eskatzen duen.\nZer ari gara aldarrikatzen funtsean, gaur egun, mugimendu sozial eta herritar eraldatzaile emantzipatzaileak? Transbertsala den ideia erradikal eta demokratiko bat: subiranotasuna edo burujabetza. Subiranotasunaren ideiak borroka nazionala eta soziala sintetizatu ez ezik, elementu gehiago lotzen dizkio, aberatsagoa, osoagoa eta erradikalagoa eginez. Alde biko txanpona irudi geometriko bilakatzen da horrela, batak bestea baldintzatu eta elkarri eragiten dioten aldagaien poliedroa.\nSaio honetan, poliedro horren ertzetan murgilduko gara.


Baldintza ekonomikoak eta bekak | Acción Internacional Humanitaria (NOHA) | Ciencias Sociales y Humanas | Deusto\nNazioarteko Ekintza Humanitarioko Erasmus Mundus baterako masterra > Baldintza ekonomikoak eta bekak\nNOHA Nazioarteko Ekintza Humanitarioko Masterra.\nMatrikula tasak 12.000 eurokoak dira. Ordainketa epeka egin daiteke eta matrikula tasak NOHA Elkartearen kontuan sartuko dira.\nGraduondokoetarako bekak eta laguntzak\nERASMUS MUNDUS BEKAK\nNOHA masterrak Europar Batasunaren laguntza jaso du 12 urtetan. Erasmus Mundus Programa hasi zenean, 2004an, NOHA masterra izan zen lehenengo aukeratu zituzten 19 programetariko bat.\n2017an, Europar Batasunak berritu egin zuen NOHA masterrari eskaintzen zion laguntza 4 urtetarako, masterraren 3 ediziotarako finantzazio bekak barne, lehenengoa 2018ko irailean hasita.\nERASMUS MUNDUS IKASLEENTZAKO BEKAK\n2018tik aurrera, Europar Batasunak 18 beka finantzatuko ditu: 4 izango dira Batasuneko herrialdeetako ikasleentzat eta beste 14, elkartutako herrialdeetako ikasleentzat.*.\nGainera, beka bat egongo da bazkide diren herrialdeentzat:\nAsiako herrialdeak eta PMD\nLatinoamerikako herrialdeak LMI\nLatinoamerika – Gainerako herrialdeak\nAfrika, Karibe eta Pazifikoko herrialdeak\nErasmus + arauen arabera, master mailako ikasleek gehienez hiru programa desberdin eska ditzakete. Ikasleek eta irakasleek/hizlari gonbidatuek dagokien erakundearekin jarri behar dute harremanetan ikastaroei eta eskaera egiteko prozedurei buruzko argibide gehiago eskatzeko.\nBeka eskatzeko baldintzak.\nBazkide diren herrialdeetako ikasleentzako bekak Programaren barruko herrialdeetako ikasleentzako bekak\nBidaiarako laguntza eta ekarpena\n3.000 euro urtean, Lilletik 4000 km baino gutxiagora biziz gero 1.000 euro urtean\n4.000 euro urtean, Lilletik 4000 km baino gehiagora biziz gero 1.000 euro urtean\nParte hartzeko kostuetan laguntzeko ekarpena (aseguru medikoko estaldura barne)\n9.000 euro urtean 4.500 euro urtean\nHileroko laguntza (gehienez 24 hiletan) 1.000 euro hilean 1.000 euro hilean\n* Programaren barruko herrialdeak: EBko 28 herrialdeak (Austria, Belgika, Bulgaria, Kroazia, Zipre, Txekiar Errepublika, Danimarka, Estonia, Finlandia, Frantzia, Alemania, Grezia, Hungaria, Irlanda, Italia, Letonia, Lituania, Luxenburgo, Malta, Herbehereak, Polonia, Portugal, Errumania, Eslovakia, Eslovenia, Espainia, Suedia, Erresuma Batua) eta Europako Esparru Ekonomikoko eta Europako Merkataritza Askearen Elkarteko herrialdeak (Norvegia, Liechtenstein, Islandia, Mazedonia, Turkia).\nERASMUS MUNDUS BEKA ESKAERAK\nErasmus Mundus beka eskatu nahi duten ikasleek lineako eskaera orria bete beharko dute. Web orri honetan dago: www.nohanet.org/masters.\nEskaera egiteko epea urriaren 1etik 2020eko abenduaren 15era.\nEskaera osorik beteta jaso beharko da.\nNazionalitate proba: Nazionalitate bat baino gehiago dutenek eskabidea egiteko epean erabaki behar dute zein nazionalitaterekin egin nahi duten eskaera.\nBizilekuko agiria: PRADOren web orrian dauden dokumentuetan oinarrituta egingo da egiaztapena. Adibidez:\nHautagaiaren herriko erregistro arrunteko arauekin bat datorren egoitza ziurtagiria eta EMJMDko ikasleentzako beka eskaera egiteko epemugaren aurreko 12 hilabeteen barruan emana, hau da, ikasleak egindako eskaerarako partzuergoak ezarritako epe ofizialaren barruan.\nHautagaiaren lantokiko, ikasketetako edo prestakuntzako ziurtagiria, enplegu emaileak edo dena delako erakundeak emana, EMJMDko ikasleentzako beka eskaera egiteko epemugaren aurreko 12 hilabeteen barruan emana, hau da, ikaslearen eskaerarako partzuergoak ezarritako epe ofizialaren barruan.\nIkasleak Erasmus + herrialde bazkideetako herritarrak badira, herrialde bazkideetako ikasletzat hartzen dira (ikusi beherago).\nHerrialde bazkideetako ikasleak izan baina bertan bizi ez badira eta programaren barruko edozein herrialdetan jarduera nagusirik (ikasi, prestakuntza jaso edo lan egin) egin ez badute azken bost urteen barruan 12 hilabetetan baino gehiagotan, herrialde bazkideetako ikasletzat hartzen dira. 12 hilabeteko araurako bost urteko epealdia EMJMDko ikasle beka bat eskaera aurkezteko epemugatik hasita (partzuergoek zehaztua) kalkulatzen da. 12 hilabeteko bizilekuaren araua ez zaie herrialde bazkideko hautagaiei aplikatu behar, baldin eta era askotako arrazoiengatik babesa bilatu eta errefuxiatu estatusa jaso badute programa eskaintzen den herrialde batean.\nErasmus + programaren barruko herrialde bateko herritar diren ikasleak herrialdeko programako ikasletzat hartzen dira. Herrialde bazkide bateko herritartasuna izan baina goian definitutako herrialde bazkide irizpideak (12 hilabeteen araua) betetzen ez dituztenak herrialdeko programako ikasletzat hartuko dira.\nEMJMD beka edo baterako Erasmus Mundus Masterreko/Doktoregoko beka jaso duten ikasleek ezin dute EMJMD ekintzaren barruko beste beka bat eskatu.\nEMJMD bekadunak ezin dira EBk finantzatutako beste beka programa baten onuradun izan, EMJMD ikastaro berbera egiteko, ikastaroak irauten duen bitartean.\nErasmus + Programako herrialdea:\nAgentzia nazional bat sortu duten EB eta EBkoak ez diren herrialdeak eta Erasmus + programan erabat parte hartzen dutenak. Erasmus +`programako herrialdeen zerrenda Erasmus + programaren gidaren A atalean aurki daiteke. “Nork har dezake parte Erasmus + programan?” https://ec.europa.eu/programmes/erasmus-plus/node/3_en\nErasmus + herrialde elkartuak:\nErasmus + programan erabat parte hartzen ez dutenak. EMJMD ekintzarako, Erasmus + ez den programako edozein herrialde, “herrialde bazkidetzat” hartuko da. https://ec.europa.eu/programmes/erasmus-plus/node/3_en


Horrela hasi ziren baluka maskotak gure txakurren oheekin – baluka mascotas\nHorrela hasi zen dena / Gure istorioa\nHau ni naiz, Seme . Zazpi anaietatik hirugarrena.\nJuan Carlos eta María José ezagutu nituenean, lehen begiratua izan zen! Inoiz ez nuen ikusi gizaki hain erabakita, ausart, jator eta modu handi batean bizitzeko gogoz... bistan denez, hau guztiagatik, ni bezalako txakur bikain bat behar zuten... aurredestinatuak ginen.Nire arima iletsua ez dago inoiz oker!\nEspero ez nuena etxera itzultzean aurkitu nuena da...\nNire familia berria ez zen bizitza azken izkinaraino dastatzeko prest zeuden jabeek bakarrik osatuta...\nIlaran jarrita, hiru hirukote maitagarri zeuden nire zain: Leo, Gemma eta Lídia, nire jolaskideak eguneko edozein ordutan.\nHaientzat, 'laukotea' heldu zen eta horrela izan da gaur arte.\nFamilia ugari bat zuzentzea ez da erraza! Txakur erabakigarria, konfiantzazkoa, maitagarria, atsegina, babeslea, alaia, gogotsua izatea eskatzen du, baina batez ere bizia eta osasuntsua, familian inoiz baztertu ez dugun zerbait... ariketa fisikoa, elikadura osasuntsua eta denetarako taldea izateak laguntzen digu. modu betean geratzeko eta zergatik ez esan, familia bat izateko 10!\nIzan ere, ez dakite, baina egunero harroago sentitzen naiz gure eguneroko ibilaldiez eta momentua iristen denean:\nBurua gora eta ibili nire artalde ikusgarria!\nBeharbada gure familian arrakastaren gakoa denok sartzen garen sofa amaigabe horretan datza... agian... baina ziurtatzen dizut berez ezer gertatzen ez den etxe honetan atsedena dela oinarrizko pieza, hurrengo goizean. dena engranaje bat bezala funtzionatzen du.\nOrduan, asmo horrekin, nire jabeak lanari ekin zieten nire biltegietako onena eraikitzeko.\nNire hezurren eta artikulazioen osasunaz eta higienez arduratuta, ile gogaikarria eta eraso nazaketen birus eta bakterio txiki-txikiak saihestuz, nigan inspiratutako enpresa bat sortu zuten: Baluka Pets.\nBizitza luzerako elkarren lagun izateko gogotik jaiotako neurrira egindako proiektua\nBizitza luzerako elkarren lagun izateko gogotik jaiotako neurrira egindako proiektua.\nHortik aurrera, atseden hartzeko lekurik egokiena zein izan zitekeen eta urteek pisua eman zidaten ikertu eta kontsultatu zuten.\nEta lan honek guztiak nire jabeak produktu berri bat kaleratzera eraman ditu, Espainian egina, familiako tailerrekin eta maitasunez beteta:\ntxakurrentzako koltxoi terapeutiko eta higienikoa .\nAbentura zirraragarri eta konprometitua, non xehetasun guztiak eta guztiak zaintzen ditugun: ehun hoberenen aukeraketatik hasita (leunak, erresistenteak, akaroen aurkakoak eta orbanen aurkakoak) gure gorputzera adimentsuan egokitzen den betegarrira arte. 2020a urte berezia baino gehiago izan zen etxean.\nHilabeteetako probak, hobekuntzak eta doikuntzak egin ondoren, txakurrentzako merkatuan dagoen koltxoirik aurreratuena aurkezten dugu.\nOrain badakit zein den munduko lekurik onena amets egiteko, nirea zaintzen eta babesten dudan bitartean. Nire sena ez zegoen gaizki: aurredestinatuak ginen!\nEta zera da, txakurkume bezala familia handi batekin amesten nuela: erabakia, ausarta eta nirea bezain iletsua zuen arima.\nJakin gabe, Baluka familia batekin egin nuen amets!\nSartzen al zara?


Hitzez ekiteko garaia – Getxoztarrak\n2022ko azaroaren 18tik abenduaren 2ra egingo dugu Euskaraldiaren hirugarren edizioa. Hitzez ekiteko garaia lelopean Euskal Herri osoko ahobizi, belarriprest, irribizi eta ariguneek, hizkuntza ohiturak aldatzeko urratsak ematen jarraituko dugu.\nIruñeko Zentral aretoan aurkeztu da urtebete barru egingo den edizio berria, hirugarrena. Euskaraldiaren lehen bi edizioetan jasotako ondorioak oinarri modura hartuta, antolatzaileok azken hilabeteotan 2022ko Euskaraldiaren ezaugarriak eta helburuak zehaztu ditugu.\nHizkuntza ohiturak aldatzeko ekimenak proposamen berriak egingo dizkie partaideei, orain arteko ahobizi, belarriprest eta irribizi rolei eutsita, landu nahi ditugun hizkuntza portaerak errazago eta jantziago burutu ditzagun. Orain arte, Euskaraldiak euskararen erabilera handitzeko traba diren arau sozialetan eragin nahi izan du, ohitura eta portaera berriak proposatuz: ezagun eta ezezagunekin lehen hitzak euskaraz, elkarrizteta elebidunetan euskarari eustea, etab. 2022an hizkuntza ohitura horiek aldatzeko herritarrek tresna eraginkorragoak izatea da lehentasuna.\nAurreko edizioan berrikuntza nabarmena ariguneak izan ziren, entitateetan euskaraz lasai aritzeko guneak. Izan ere, pandemiaren eraginez ezin izan zen nahi beste entitateetara heldu, beraz, hirugarren edizioa izango da bigarren edizio horretan probatutako ildo hori zabaldu eta sakontzeko urtea.\nEkimenak datorren urtean izango duen leloa aurkeztu dugu azaroaren 2oan Iruñean egindako ekitaldian. “Hitzez ekiteko garaia” lelopean egingo da ariketa sozialaren hirugarren edizioa, pandemiak aurreko edizioan izandako eragina gaindituta, Euskaraldiak jauzi garrantzitsu bat ematea nahi dugulako sustatzaileok. Harreman sozialak mugatuta egon dira hilabeteetan, eta hizkuntza ohituren aldaketan jauzi berri bat emateko hitza eta ekintza uztartzeko beharra azpimarratu nahi izan da leloaren bidez. Hitzaren bidez eragiteko deia egin nahi diegu Euskal Herriko herritar eta entitateei, hitza baita hizkuntza ohiturak aldatu eta inertziak apurtzeko tresna nagusia.\nHitzaren bidez kalea berriro hartzeko deia egin nahi izan dugu Euskaraldiaren antolatzaileek. Hurrengo Euskaraldia mugarria izatea da helburua: batetik, euskararen aldeko giro sozialak kale presentzia areagotu dezan eta, bestetik, euskarazko elkarrizketek berriro ere Euskal Herri osoko herrietako plazak eta kaleak bete ditzaten.\nEuskararen inguruko ekimenek protagonismoa izango dute 2022 urtean:\nMartxoaren 31tik apirilaren 10era, Amurriotik Donostiara, eskuz-esku joango da Korrikaren lekukoa. Azaroaren 18tik abenduaren 2ra Euskal Herria belarriprest, ahobiziz, irribiziz eta arigunez beteko da. Bi hitzordu garrantzitsu, pandemiak kolpatu duen hizkuntzaren normalizazioari berriz ere heltzeko helburu duten hitzorduak, herritarrak euskarari lotzeko ekimenak.\nHorrexegatik da garrantzitsua datorren urtean Korrika eta Euskaraldia inoiz baino indartsuagoak, inoiz baino eraginkorragoak izatea. 2022a euskararen urtea izan dadin lortu behar dugu, aro berri baten abiapuntua jarriz: Hitzekin dio 22. KORRIKAren leloak eta Hitzez ekiteko garaia hirugarren Euskaraldiarenak.\nEuskaltzale antolatuen hauspoa izango da berriro ere euskararen herriak hizkuntzaren garapenean urratsak emateko bermea.